End-User License Agreement
Author: caille

Ugovor o licenci za krajnjeg korisnika
PAŽLJIVO PROČITAJTE PRIJE KORIŠTENJA OVOG SOFTVERA ILI SOFTVERA DOSTUPNOG NA PROIZVODU KOMPANIJE HP:
Ovaj Ugovor o licenci za krajnjeg korisnika („Ugovor“) predstavlja pravno obavezujući ugovor između (a) vas (pojedinca ili pravnog subjekta) i (b) kompanije HP Inc. („HP“) kojim se uređuje vaše korištenje svakog Softverskog proizvoda kojeg kompanija HP instalira ili vam stavlja na raspolaganje za korištenje kao samostalni proizvod ili s vašim HP proizvodom („HP proizvod“), a koji na neki drugi način ne podliježe odvojenom ugovoru o licenci između vas i kompanije HP ili njenih dobavljača. Izraz „Softverski proizvod“ obuhvata aplikacijski softver, ugrađeni program, operativne sisteme, pogonske programe i druge vrste softvera i može obuhvatati pridružene medije, štampane materijale i dokumentaciju na mreži ili elektroničku dokumentaciju.
UZ HP PROIZVOD ILI SOFTVERSKI PROIZVOD MOŽE BITI PRILOŽENA IZMJENA ILI DOPUNA OVOG UGOVORA. U SLUČAJU NEUSKLAĐENOSTI IZMEĐU BILO KOJE TAKVE IZMJENE ILI DOPUNE I OVOG UGOVORA, PREIMUĆSTVO IMAJU UVJETI NAVEDENI U DATOJ IZMJENI ILI DOPUNI.
PRAVA NA SOFTVERSKI PROIZVOD NUDE SE SAMO POD UVJETOM DA PRISTAJETE NA SVE ODREDBE I UVJETE OVOG UGOVORA. INSTALIRANJEM, KOPIRANJEM, PREUZIMANJEM ILI NEKOM DRUGOM UPOTREBOM SOFTVERSKOG PROIZVODA PRISTAJETE NA UVJETE NAVEDENE U OVOM UGOVORU. AKO NE PRIHVATATE OVE UVJETE LICENCE, MOŽETE JEDINO CIJELI NEKORIŠTENI PROIZVOD (HARDVER I SOFTVER) VRATITI NA MJESTO KUPOVINE U ROKU OD 14 DANA I OSTVARITI POVRAT NOVCA U SKLADU S POLITIKOM POVRATA NOVCA.
OVAJ UGOVOR PREDSTAVLJA GLOBALNI SPORAZUM I NIJE SPECIFIČAN ZA BILO KOJU POSEBNU ZEMLJU, DRŽAVU ILI TERITORIJU. AKO STE HP PROIZVOD ILI SOFTVERSKI PROIZVOD NABAVILI U SVOJSTVU POTROŠAČA U SKLADU SA ODREDBAMA ZAKONA O ZAŠTITI POTROŠAČA U VLASTITOJ ZEMLJI, DRŽAVI ILI TERITORIJI, BEZ OBZIRA NA SVE ŠTO JE DRUGAČIJE UREĐENO OVIM UGOVOROM, NIJEDNA ODREDBA U OVOM UGOVORU NE UTIČE NA BILO KOJA NEISKLJUČIVA ZAKONOM PROPISANA PRAVA ILI PRAVNE LIJEKOVE KOJE MOŽETE IMATE U SKLADU S TAKVIM ZAKONIMA O ZAŠTITI POTROŠAČA; OVAJ UGOVOR PODLIJEŽE TIM PRAVIMA I PRAVNIM LIJEKOVIMA.
1. DODJELJIVANJE LICENCE. HP vam dodjeljuje sljedeća prava pod uvjetom da se pridržavate svih odredbi i uvjeta ovog Ugovora:
a. Korištenje Softverski proizvod možete koristiti na jednom HP proizvodu. Ako vam je Softverski proizvod isporučen preko interneta i izvorno je bio licenciran za korištenje na više od jednog HP proizvoda, Softverski proizvod možete instalirati i koristiti samo na tim HP proizvodima. Ne smijete razdvajati sastavne dijelove Softverskog proizvoda radi njegovog korištenja na više HP proizvoda. Nemate pravo da distribuirate Softverski proizvod. Softverski proizvod možete učitati u privremenu memoriju HP proizvoda (RAM) u svrhu korištenja Softverskog proizvoda.
b. Pohrana. Softverski proizvod smijete kopirati u lokalnu memoriju ili na uređaj HP proizvoda za pohranu.
c. Kopiranje. Smijete praviti arhivske ili rezervne kopije Softverskog proizvoda, pod uvjetom da kopija sadrži sve izvorne napomene o vlasništvu iz Softverskog proizvoda, te da se ona koristi samo kao rezervna kopija.
d. Zadržavanje prava. U maksimalnoj mjeri dopuštenoj mjerodavnim pravom, kompanija HP i njeni dobavljači zadržavaju sva prava koja vam nisu izričito dodijeljena ovim Ugovorom.
e. Besplatni softver. Ne dirajući u odredbe i uvjete ovog Ugovora, cjelokupni Softverski proizvod, ili bilo koji njegov dio, koji predstavlja softver koji nije u vlasništvu kompanije HP ili softver koji pod javnom licencom isporučuju treće strane („Besplatni softver“), daje vam se pod licencu podložno odredbama i uvjetima ugovora o licenci za softver koji se odnosi na takav besplatni softver, bilo u obliku ugovora, licence koja stupa na snagu raspakivanjem proizvoda ili uvjeta elektronske licence prihvaćenih u trenutku preuzimanja Vaše korištenje Besplatnog softvera u potpunosti je regulirano odredbama i uvjetima takve licence.
f. Rješenje za oporavak. Sva rješenja za oporavak softvera isporučena s vašim HP proizvodom ili za njega, bilo u obliku rješenja zasnovanog na hard disku, rješenja za oporavak zasnovanog na eksternim medijima (npr. CD ili DVD disku) ili ekvivalentnog rješenja koje se isporučuje u bilo kom drugom obliku, mogu se koristiti samo za obnavljanje podataka na hard disku HP proizvoda s kojim ili za kojeg je izvorno kupljeno rješenje za oporavak. Korištenje bilo kakvog softvera operativnog sistema kompanije Microsoft koje je sadržano u takvom rješenju za oporavak regulirano je ugovorom kompanije Microsoft o licenci.
2. NADOGRADNJE. Da biste koristili Softverski proizvod koji je identificiran kao nadogradnja, morate prvo biti licencirani za izvorni Softverski proizvod koji je kompanija HP identificirala kao kvalificiran za nadogradnju. Nakon nadogradnje, više ne smijete koristiti izvorni Softverski proizvod koji je predstavljao osnovu za ispunjavanje uvjeta za nadogradnju kao zasebni Softverski proizvod.
3. DODATNI SOFTVER. Ovaj Ugovor se odnosi na ažuriranja ili dodatke za izvorni Softverski proizvod koje obezbjeđuje kompanija HP osim ako HP ne postavi druge uvjete skupa s ažuriranjem ili dodatkom. U slučaju neusklađenosti između takvih uvjeta, preimućstvo imaju ti drugi uvjeti.
4. PRIJENOS.
a. Treća strana. Početni korisnik Softverskog proizvoda može napraviti jednokratni prijenos Softverskog proizvoda na drugog krajnjeg korisnika. Svaki prijenos mora obuhvatati sve dijelove komponenata, medije, štampane materijale, ovaj Ugovor i, ako je to relevantno, certifikat o autentičnosti. Prijenos ne smije biti indirektan, kao što je konsignacija. Prije prijenosa, krajnji korisnik koji prima preneseni proizvod mora se složiti sa svim uvjetima ovog Ugovora. Nakon prijenosa Softverskog proizvoda, vaša licenca automatski prestaje važiti.
b. Ograničenja. Ne smijete iznajmljivati, davati u najam ili posuđivati Softverski proizvod ili koristiti Softverski proizvod za komercijalnu istovremenu upotrebu za više korisnika ili uredsku upotrebu. Ne smijete davati u podlicencu, dodjeljivati ili prenositi licencu ili Softverski proizvod izuzev na način izričito predviđen ovim Ugovorom.
5. PRAVA VLASNIŠTVA. Sva prava intelektualnog vlasništva na Softverskom proizvodu i korisničkoj dokumentaciji su u vlasništvu kompanije HP ili njenih dobavljača i zaštićena su zakonom, uključujući, bez ograničavanja, zakone SAD o autorskim pravima, trgovinskim tajnama i žigovima, kao i odredbe drugih relevantnih zakona i međunarodnih sporazuma. Sa Softverskog proizvoda ne smijete uklanjati nijedan identifikator proizvoda, napomene o autorskim pravima ili vlasnička ograničenja.
6. OGRANIČAVANJE REVERZIBILNOG INŽENJERINGA. Ne smijete vršiti reverzibilni inženjering, dekompilirati ili rastavljati Softverski proizvod, izuzev i samo u mjeri u kojoj je pravo da se to radi dopušteno prema relevantnom zakonu ne dirajući u ovo ograničavanje ili je izričito predviđeno ovim Ugovorom.
7. TRAJANJE. Ovaj Ugovor je na snazi do trenutka prestanka njegove važnosti ili odbijanja. Ovaj Ugovor također prestaje vrijediti u skladu s uvjetima izloženim u drugim dijelovima ovog Ugovora ili ako ne ispoštujete bilo koju odredbu ili uvjet ovog Ugovora.
8. OBAVJEŠTENJE O PRIKUPLJANJU PODATAKA. Kompanija HP i njena povezana lica mogu prikupljati, objedinjavati i koristiti informacije o uređaju i pojedinačnim korisnicima koje navedete u vezi s uslugama podrške koje se odnose na dati Softverski proizvod. HP te informacije neće koristiti da bi vam slao marketinške sadržaje bez vaše saglasnosti. Više informacija o praktičnim radnjama koje kompanija HP poduzima prilikom prikupljanja podataka potražite na web stranici www.hp.com/go/privacy.
9. OGRANIČENJE GARANCIJA. DO MAKSIMALNE MJERE KOJA JE DOZVOLJENA VAŽEĆIM ZAKONOM, KOMPANIJA HP I NJENI DOBAVLJAČI ISPORUČUJU SOFTVERSKI PROIZVOD „KAKAV JESTE“ (TJ. U VIĐENOM STANJU) I SA SVIM GREŠKAMA I OVIM PUTEM SE ODRIČU SVIH DRUGIH GARANCIJA, OBAVEZA I UVJETA, BILO IZRIČITIH, IMPLICIRANIH ILI ZAKONOM PROPISANIH, UKLJUČUJUĆI, BEZ OGRANIČAVANJA NA NAVEDENO, GARANCIJE: (i) PRIKLADNOSTI ZA ODREĐENU NAMJENU; (ii) UTRŽIVOSTI; (iii) PRAVA NA PRIJENOS VLASNIŠTVA, (iv) IZOSTANKA KRŠENJA PRAVA, (v) DA ĆE HP PROIZVOD FUNKCIONIRATI S PRIBOROM ILI DODACIMA KOJE NIJE PROIZVELA KOMPANIJA HP; I (vi) NEPOSTOJANJA VIRUSA, A SVE U VEZI SA SOFTVERSKIM PROIZVODOM. Neke države/jurisdikcije ne dozvoljavaju isključivanje impliciranih garancija ili ograničenja trajanja impliciranih garancija, tako da se gore navedeno odricanje odgovornosti možda neće primjenjivati na vas u potpunosti.
10. OGRANIČENJE ODGOVORNOSTI. Podložno lokalnim zakonima, bez obzira na sve štete koje možete pretrpjeti, ukupna obaveza kompanije HP i bilo kojeg njenog dobavljača u skladu sa odredbama ovog Ugovora i prema vama se ograničava na veći od sljedećih iznosa: iznos koji ste zasebno platili za Softverski proizvod ili iznos od 5,00 USD. U NAJVEĆOJ MJERI DOZVOLJENOJ MJERODAVNIM PRAVOM, KOMPANIJA HP ILI NJENI DOBAVLJAČI NI U KOJEM SLUČAJU NISU ODGOVORNI ZA (A) BILO KAKAV GUBITAK PROFITA, POSLOVANJA, PRIHODA, OČEKIVANE UŠTEDE, REPUTACIJE, PODATAKA ILI UGOVORA, ILI POVJERLJIVIH ILI DRUGIH PODATAKA, (B) BILO KOJU POSEBNU, SLUČAJNU, INDIREKTNU ILI POSLJEDIČNU ŠTETU, (C) PREKID POSLOVANJA, (D) LIČNU POVREDU ILI (D) GUBITAK PRIVATNOSTI KOJI NASTANU KROZ UPOTREBU ILI NEMOGUĆNOST UPOTREBE ILI KOJI SU NA BILO KOJI NAČIN POVEZANI S UPOTREBOM ILI NEMOGUĆNOŠĆU UPOTREBE SOFTVERSKOG PROIZVODA ILI KOJI SU NA NEKI DRUGI NAČIN VEZANI ZA BILO KOJU ODREDBU OVOG UGOVORA, ČAK I U SLUČAJU DA JE KOMPANIJA HP ILI BILO KOJI NJEN DOBAVLJAČ BIO UPOZOREN NA MOGUĆNOST TAKVE ŠTETE I ČAK U SLUČAJU DA PRAVNI LIJEK NE ISPUNI SVOJU OSNOVNU SVRHU. Neke države/jurisdikcije ne dozvoljavaju isključivanje ili ograničavanje slučajne štete, posljedične štete, odgovornosti za proizvod ili određene direktne štete tako da se gore navedeno ograničenje ili isključivanje možda ne odnosi na vas.
11. KLIJENTI VLADE SAD-a. U skladu s FAR-om 12.211 i 12.212, Komercijalni računarski softver, Dokumentacija za računarski softver i Tehnički podaci za komercijalne artikle daju se pod licencu Vladi SAD-a putem standardne komercijalne licence kompanije HP.
12. POŠTIVANJE ZAKONA O IZVOZU. Morate se pridržavati svih zakona i propisa Sjedinjenih Američkih Država i drugih država („Zakoni o izvozu“) kako bi se osiguralo da se Softverski proizvod (1) ne izvozi direktno ili indirektno protivno Zakonima o izvozu ili (2) ne koristi za bilo koju svrhu koja je zabranjena Zakonima o izvozu, uključujući, bez ograničenja, nuklearnu.
13. KAPACITET I OVLAŠTENJE ZA SKLAPANJE UGOVORA. Potvrđujete da ste punoljetni u vašoj državi prebivališta i da vas je, ako je to primjenljivo, poslodavac propisno ovlastio da zaključite ovaj ugovor.
14. MJERODAVNO PRAVO. Ako se Softverski proizvod pruža u sastavu HP proizvoda, ovaj Ugovor reguliran je zakonima zemlje, države ili teritorije na kojoj je kupljen HP proizvod. Ako vam se Softverski proizvod licencira kao samostalni proizvod, ovaj Ugovor je reguliran zakonima savezne države California u SAD-u.
15. CJELOKUPNOST SPORAZUMA. Ovaj Ugovor (uključujući bilo koju dopunu ili izmjenu ovog Ugovora koji je priložen s HP proizvodom) predstavlja cjelokupni ugovor između vas i kompanije HP u vezi sa Softverskim proizvodom i ovaj Ugovor zamjenjuje svu prethodnu ili istovremenu usmenu ili pismenu komunikaciju, prijedloge ili izjave u vezi sa Softverskim proizvodom ili bilo kojim drugim pitanjem obuhvaćenim ovim ugovorom o licenci za krajnjeg korisnika. U mjeri u kojoj uvjeti bilo kojih pravila ili programa kompanije HP za usluge podrške budu u sukobu s uvjetima ovog Ugovora, uvjeti ovog Ugovora imaju preimućstvo. Ukoliko se bilo koja odredba, uvjet ili zahtjev ovog Ugovora proglasi nevažećim ili neprovodivim u vezi s bilo kojom stranom ili okolnošću, takva odluka ne utiče na važenje i provodivost preostalih odredbi, uvjeta i zahtjeva ovog Ugovora.
16. PRAVA POTROŠAČA. Potrošači u nekim zemljama, državama ili teritorijama mogu imati pogodnost određenih zakonski propisanih prava, pravnih lijekova, lokalnih odredbi i ograničenja u skladu sa zakonima o zaštiti potrošača prema kojima se odgovornost kompanije HP zakonski ne može isključiti ili ograničiti. Ne dirajući u bilo koje suprotne odredbe u ovom Ugovoru, ako ste nabavili HP proizvod ili licencirali Softverski proizvod kao potrošač u smislu relevantnih zakona o zaštiti potrošača koji su na snazi u vašoj zemlji, državi ili teritoriji, odredbe ovog Ugovora (uključujući odricanja garancija, ograničenja i isključivanje odgovornosti) moraju se tumačiti u skladu s važećim zakonima i primjenjivati samo u mjeri koja je dopuštena takvim važećim zakonima. Na primjer:
AUSTRALIJA: Ako ste Softverski proizvod nabavili kao potrošač u smislu ‘Zakona Australije o zaštiti potrošača’ u skladu sa Zakonom Australije o konkurenciji i potrošačima iz 2010. godine (Cth), uprkos svim drugim odredbama ovog ugovora o licenci za krajnjeg korisnika:
(1) uz Softverski proizvod daju se garancije koje se prema Zakonu Australije o zaštiti potrošača ne mogu isključiti, uključujući odredbu da roba mora biti prihvatljivog kvaliteta te da će se usluge pružati uz dužnu pažnju i vještine. Ukoliko kompanija HP ne postupa u skladu s takvom garancijom za potrošače, odgovornost kompanije HP ili vlasnika licence kompanije HP je ograničena na sljedeće:
(A) u vezi s pružanjem usluga garancije i podrške za Softverski proizvod, na jednu ili više sljedećih radnji (po nahođenju kompanije HP): (i) ponovno pružanje usluga; ili (ii) plaćanje troškova za ponovno pružanje usluga; i
(B) u vezi s pružanjem Softverskog proizvoda, na jednu ili više sljedećih radnji (po nahođenju kompanije HP): (i) zamjena Softverskog proizvoda ili isporučivanje ekvivalentnog softvera; (ii) popravak Softverskog proizvoda; (iii) plaćanje troškova zamjene Softverskog proizvoda ili nabavljanja ekvivalentnog softvera; ili (iv) plaćanje troškova za popravak Softverskog proizvoda; i
(C) u suprotnom, do maksimalne mjere koja je dopuštena zakonom;
(2) Nijedna odredba ovog ugovora o licenci za krajnjeg korisnika ne isključuje, ne ograničava i ne modificira bilo koje pravo ili pravni lijek, niti bilo koju garanciju ili drugu odredbu ili uvjet koji je impliciran ili nametnut Zakonom Australije o pravima potrošača i koji se ne može zakonski isključiti ili ograničiti; i
(3) Pogodnosti koje vam se pružaju kroz garancije navedene u ovom ugovoru o licenci za krajnjeg korisnika predstavljaju dodatak drugim pravima i pravnim lijekovima koji su vam dostupni u skladu s važećim zakonima povezanim s robama ili uslugama na koje se garancija odnosi.
Ako smatrate da imate pravo na bilo kakvu garanciju u skladu s ovim ugovorom o licenci za krajnjeg korisnika ili bilo koji od navedenih pravnih lijekova, kontaktirajte kompaniju HP na adresu:
HP PPS Australia Pty Ltd
353 Burwood Hwy
Forest Hill
VIC 3131
Australija
Da biste inicirali zahtjev za podršku ili iskorištavanje garancije, nazovite broj 13 10 47 (unutar Australije) ili +61 2 8278 1039 (ako zovete iz inostranstva) ili posjetite web stranicu www.hp.com.au i odaberite opciju „Podrška kupcima“ kako biste pregledali aktuelni spisak brojeva telefona službe za podršku kupcima.
NOVI ZELAND: Ako kupujete robu za ličnu upotrebu ili potrošnju te upotrebu ili potrošnju u kući ili domaćinstvu, a ne u svrhu poslovanja kao novozelandski potrošač, imate pravo na popravak, zamjenu ili povrat novca u slučaju kvara, kao i na kompenzaciju u slučaju drugog razumno predvidivog gubitka ili štete koja nastane kao rezultat kvara.
© Copyright 2015, 2021 HP Development Company, L.P.
Informacije navedene u ovom dokumentu podliježu promjenama bez prethodne najave. Jedine garancije za proizvode i usluge kompanije HP istaknute su u izričitim garancijama koje se dobivaju uz takve proizvode i usluge. Ništa što je navedeno u ovom dokumentu ne smije se tumačiti kao dodatna garancija. Kompanija HP nije odgovorna za moguće tehničke ili uredničke greške ili propuste u ovom dokumentu.
Treće izdanje: juni 2021.
Prvo izdanje: august 2015.
Broj dijela dokumenta: 817678-FJ3