End-User License Agreement
Author: caille

Lietotāja licences līgums
LŪDZU, RŪPĪGI IZLASIET PIRMS ŠĪS PROGRAMMATŪRAS VAI HP PRODUKTĀ PIEEJAMĀS PROGRAMMATŪRAS LIETOŠANAS.
Šis lietotāja licences līgums ("EULA") ir juridiska vienošanās starp (a) Jums (fizisku vai juridisku personu) un (b) "HP Inc." ("HP"), kas nosaka jebkura šāda Programmatūras produkta izmantošanu, kas ir instalēts vai ko uzņēmums "HP" ir darījis pieejamu lietošanai kā atsevišķu produktu vai kopā ar Jūsu HP produktu ("HP produkts"), uz ko neattiecas atsevišķs licences līgums starp Jums un uzņēmumu "HP" vai tā piegādātājiem. Termins "Programmatūras produkts" iekļauj lietotņu programmatūru, programmaparatūru, operētājsistēmas, draiverus un jebkāda veida programmatūru, un var iekļaut saistītos datu nesējus, drukātus materiālus un tiešsaistes vai elektronisku dokumentāciju.
HP PRODUKTAM VAI PROGRAMMATŪRAS PRODUKTAM VAR BŪT PIEVIENOTS ŠĪ LIETOTĀJA LICENCES LĪGUMA GROZĪJUMS VAI PAPILDINĀJUMS. JA KĀDS GROZĪJUMS VAI PAPILDINĀJUMS IR PRETRUNĀ AR ŠO LIETOTĀJA LICENCES LĪGUMU, TO NOSAKA GROZĪJUMA VAI PAPILDINĀJUMA NOTEIKUMI.
PROGRAMMATŪRAS PRODUKTA TIESĪBAS TIEK PIEDĀVĀTAS TIKAI TAD, JA JŪS PIEKRĪTAT VISIEM ŠĪ LIETOTĀJA LICENCES LĪGUMA NOTEIKUMIEM UN NOSACĪJUMIEM. INSTALĒJOT, KOPĒJOT, LEJUPIELĀDĒJOT VAI CITĀDI IZMANTOJOT ŠO PROGRAMMATŪRAS PRODUKTU, JŪS PIEKRĪTAT LIETOTĀJA LICENCES LĪGUMA NOTEIKUMIEM. JA NEPIEKRĪTAT ŠIEM LICENCES NOTEIKUMIEM, VIENĪGAIS PIEEJAMAIS RISINĀJUMS IR 14 DIENU LAIKĀ ATDOT VISU NELIETOTO PRODUKTU (APARATŪRU UN PROGRAMMATŪRU), LAI ATBILSTOŠI PĀRDEVĒJA ATLĪDZĪBAS IZMAKSAS POLITIKAI ATGŪTU VISUS IZDOTOS NAUDAS LĪDZEKĻUS.
ŠIS LIETOTĀJA LICENCES LĪGUMS IR GLOBĀLS LĪGUMS, KAS NAV SPECIFISKS NEVIENAI NOTEIKTAI VALSTIJ, ŠTATAM VAI TERITORIJAI. JA HP PRODUKTU VAI PROGRAMMATŪRAS PRODUKTU IEGĀDĀJĀTIES SAVAS VALSTS, ŠTATA VAI TERITORIJAS ATBILSTOŠO PATĒRĒTĀJU TIESĪBU AKTU IZPRATNĒ KĀ PATĒRĒTĀJS, TAD, NERAUGOTIES PRETĒJIEM FAKTIEM ŠAJĀ LIETOTĀJA LICENCES LĪGUMĀ, NEKAS ŠAJĀ LIETOTĀJA LICENCES LĪGUMĀ NEIETEKMĒ NEIZSLĒDZAMĀS LIKUMĀ NOTEIKTĀS TIESĪBAS VAI TIESISKĀS AIZSARDZĪBAS LĪDZEKĻUS, KAS JUMS VAR BŪT SASKAŅĀ AR ŠĀDIEM PATĒRĒTĀJU TIESĪBU AKTIEM; ŠĪS TIESĪBAS UN TIESISKĀS AIZSARDZĪBAS LĪDZEKĻI ATTIECAS UZ ŠO LIETOTĀJA LICENCES LĪGUMU.
1. LICENCES PIEŠĶIRŠANA. HP Jums piešķir turpmāk minētās tiesības, ja piekrītat visiem šī lietotāja licences līguma noteikumiem un nosacījumiem:
a. Lietošana. Šo Programmatūras produktu var izmantot vienā HP produktā. Ja Programmatūras produktu iegādājāties internetā un sākotnēji tas bija paredzēts izmantošanai vairākos HP produktos, varat instalēt un izmantot Programmatūras produktu tikai šajos HP produktos. Aizliegts atdalīt Programmatūras produkta daļas, lai tās izmantotu vairākos HP produktos. Jums nav tiesību izplatīt Programmatūras produktu. Programmatūras produkta lietošanas nolūkā Jūs varat ielādēt programmatūras produktu sava HP produkta pagaidu atmiņā (RAM).
b. Glabāšana. Jūs varat kopēt Programmatūras produktu lokālajā atmiņā vai HP produkta atmiņas ierīcē.
c. Kopēšana. Varat izveidot Programmatūras produkta arhīva vai dublējuma kopijas tikai tad, ja kopija satur visus sākotnējā Programmatūras produkta īpašumtiesību paziņojumus un tiek izmantota tikai dublējuma nolūkā.
d. Tiesību saglabāšana. Cik to pieļauj piemērojamie tiesību akti, HP un tā piegādātāji patur visas tiesības, kas nav Jums tieši piešķirtas šajā lietotāja licences līgumā.
e. Bezmaksas programmatūra. Neatkarīgi no šī lietotāja licences līguma noteikumiem un nosacījumiem viss Programmatūras produkts vai jebkura tā daļa, kas ir nepatentēta HP programmatūra vai programmatūra, kas tiek nodrošināta saskaņā ar trešo pušu publisko licenci ("Bezmaksas programmatūra"), ir Jums licencēta saskaņā ar tāda programmatūras licences līguma noteikumiem un nosacījumiem, kas ir pievienots šādai Bezmaksas programmatūrai kā atsevišķs līgums, licence plēves apvalkā vai elektroniskas licences noteikumi, kas tiek apstiprināti lejupielādes brīdī. Bezmaksas programmatūras lietošanu pilnībā nosaka šādas licences noteikumi un nosacījumi.
f. Atkopšanas risinājums. Ikviens programmatūras atkopšanas risinājums, kas tiek nodrošināts HP produkta komplektācijā vai pievienots Jūsu HP produktam kā cietā diska risinājums, ārēja datu nesēja risinājums (piemēram, kompaktdisks vai DVD disks) vai jebkāda veida līdzīgs risinājums, var tikt izmantots tikai tā HP produkta cietā diska atkopšanai, kura komplektācijā vai ar kuru atkopšanas risinājums tika sākotnēji iegādāts. Jebkuras šādā atkopšanas risinājumā iekļautas Microsoft operētājsistēmas programmatūras lietošanu nosaka Microsoft licences līgums.
2. JAUNINĀJUMI. Lai izmantotu Programmatūras produktu, kas ir identificēts kā jauninājums, Jums ir jābūt licencētam sākotnējam Programmatūras produktam, ko uzņēmums HP ir norādījis kā piemērotu jaunināšanai. Pēc jaunināšanas Jūs vairs nevarat izmantot sākotnējo Programmatūras produktu, kas tika izmantots par pamatu jaunināšanai kā atsevišķs Programmatūras produkts.
3. PAPILDU PROGRAMMATŪRA. Šis lietotāja licences līgums attiecas uz HP nodrošinātā sākotnējā Programmatūras produkta atjauninājumiem vai papildinājumiem, ja vien atjauninājumam vai papildinājumam uzņēmums HP nav nodrošinājis citus noteikumus. Ja šādi noteikumi ir pretrunā, spēkā ir citi noteikumi.
4. PĀRSŪTĪŠANA
a. Trešā puse. Programmatūras produkta sākotnējais lietotājs var vienreiz pārsūtīt Programmatūras produktu citam lietotājam. Veicot pārsūtīšanu, ir jāiekļauj visas daļas, datu nesēji, drukātie materiāli, šis lietotāja licences līgums un, ja piemērojams, arī autentiskuma sertifikāts. Pārsūtīšana nedrīkst būt netieša, piemēram, kā konosaments. Pirms pārsūtīšanas lietotājam, kurš saņem pārsūtīto produktu, ir jāpiekrīt visiem lietotāja licences līguma noteikumiem. Programmatūras produkta nodošanas brīdī Jūsu licence automātiski tiek anulēta.
b. Ierobežojumi. Jūs nedrīkstat iznomāt, izīrēt vai aizdot Programmatūras produktu vai izmantot šo Programmatūras produktu komerciālas laika sadales lietošanai vai lietošanai pakalpojumu birojā. Jūs nedrīkstat piešķirt apakšlicenci, piešķirt vai pārsūtīt licenci vai Programmatūras produktu, izņemot šajā lietotāja licences līgumā tieši norādītos gadījumus.
5. ĪPAŠUMTIESĪBAS. Visas Programmatūras produkta un lietotāja dokumentācijas intelektuālā īpašuma tiesības pieder uzņēmumam HP vai tā piegādātājiem un tās tiek aizsargātas ar likumu, tostarp (bet neaprobežojoties ar) Amerikas Savienoto Valstu Autortiesību, komercnoslēpuma un preč zīmju likumu, kā arī citiem piemērojamiem tiesību un starptautisko līgumu nosacījumiem. Aizliegts noņemt no Programmatūras produkta jebkādu produkta identifikāciju, autortiesību paziņojumus vai īpašumtiesību ierobežojumus.
6. REVERSĀS INŽENIERIJAS IEROBEŽOJUMI. Aizliegts veikt reverso inženieriju, dekompilēt vai izjaukt Programmatūras produktu, izņemot un tikai tādā apjomā, kā to paredz piemērojamie tiesību akti, neraugoties uz šo ierobežojumu, vai arī tad, ja tas ir skaidri paredzēts šajā lietotāja licences līgumā.
7. TERMIŅŠ. Šis lietotāja licences līgums ir spēkā līdz tā termiņa beigām vai noraidīšanai. Šis lietotāja licences līgums tiek pārtraukts saskaņā ar citiem šajā lietotāja licences līgumā izklāstītajiem nosacījumiem vai tad, ja netiek ievērots kāds no šī lietotāja licences līguma noteikumiem vai nosacījumiem.
8. PAZIŅOJUMS PAR DATU IEGŪŠANU. HP un tā saistītie uzņēmumi var iegūt, kombinēt un lietot ierīces un atsevišķu lietotāja informāciju, ko Jūs sniedzāt saistībā ar atbalsta pakalpojumiem, kas ir saistīti ar Programmatūras produktu. HP neizmantos šo informāciju, lai Jums nodrošinātu mārketinga materiālus bez Jūsu piekrišanas. Uzziniet vairāk par HP datu iegūšanas praksi vietnē www.hp.com/go/privacy.
9. GARANTIJU ATRUNA. CIK TO PIEĻAUJ PIEMĒROJAMIE TIESĪBU AKTI, "HP" UN TĀ PIEGĀDĀTĀJI NODROŠINA PROGRAMMATŪRAS PRODUKTU "TĀDU, KĀDS TAS IR" UN AR VISIEM DEFEKTIEM UN AR ŠO ATSAKĀS NO VISĀM CITĀM GARANTIJĀM, PIENĀKUMIEM UN NOSACĪJUMIEM (TIEŠIEM, NETIEŠIEM VAI AR LIKUMU NOTEIKTIEM, TOSTARP (BET NE TIKAI) AR GARANTIJĀM: i) PIEMĒROTĪBA NOTEIKTAM MĒRĶIM; (ii) PIEMĒROTĪBA PĀRDOŠANAI; (iii) ĪPAŠUMTIESĪBAS; (iv) TIESĪBU NEPĀRKĀPŠANA; (v) KA PROGRAMMATŪRAS PRODUKTS DARBOSIES AR MATERIĀLIEM VAI PIEDERUMIEM, KURU RAŽOTĀJS NAV "HP"; (vi) VĪRUSU NEESĪBA, SAISTĪBĀ AR ŠO PROGRAMMATŪRAS PRODUKTU. Dažos štatos/jurisdikcijās nav atļauta netiešo garantiju izslēgšana vai to ilguma ierobežošana, tādēļ iepriekšminētā atruna var uz Jums neattiekties pilnībā.
10. ATBILDĪBAS IEROBEŽOJUMI. Kā nosaka vietējie likumi, neraugoties ne uz kādiem zaudējumiem, kas Jums varētu rasties, visa HP un piegādātāju atbildība saskaņā ar šo lietotāja licences līgumu un Jūsu izņēmuma tiesību aizsardzības līdzekļiem par visu iepriekš minēto ir ierobežota līdz summai, ko faktiski samaksājāt par šo programmatūras produktu vai ASV 5,00 USD. CIK TO PIEĻAUJ PIEMĒROJAMIE TIESĪBU AKTI, NEKĀDĀ GADĪJUMĀ "HP" VAI TĀ PIEGĀDĀTĀJI NEUZŅEMAS ATBILDĪBU: (A) NE PAR KĀDU PEĻŅAS, UZŅĒMĒJDARBĪBAS, IEŅĒMUMU, PAREDZĒTU IETAUPĪJUMU, LABĀS GRIBAS, DATU VAI LĪGUMU ZAUDĒJUMIEM; (B) NE PAR KĀDA VEIDA ĪPAŠIEM, NEJAUŠIEM, NETIEŠIEM VAI IZRIETOŠIEM KAITĒJUMIEM; (C) UZŅĒMUMA DARBĪBAS PĀRTRAUKŠANU; (D) TRAUMĀM; (E) PRIVĀTUMA ZUDUMU, KAS IZRIET NO PROGRAMMATŪRAS PRODUKTA LIETOŠANAS VAI NESPĒJAS IZMANTOT ŠO PROGRAMMATŪRAS PRODUKTU VAI JEBKĀDĀ VEIDĀ IR SAISTĪTS AR TO, VAI KĀ CITĀDI IR SAISTĪBĀ AR JEBKURU ŠĪ LIETOTĀJA LICENCES LĪGUMA NOSACĪJUMU, PAT JA "HP" VAI KĀDS PIEGĀDĀTĀJS IR INFORMĒTS PAR ŠĀDU KAITĒJUMU IESPĒJAMĪBU UN LABOŠANAS LĪDZEKLIS NESASNIEDZ TĀ BŪTISKO MĒRĶI. Dažas valstis/jurisdikcijas nepieļauj izņēmumus vai ierobežojumus saistībā ar nejaušiem, izrietošiem, atbildības par produktu vai konkrētiem tiešiem bojājumiem, tāpēc iepriekš minētie ierobežojumi vai izņēmumi var neattiekties uz Jums.
11. ASV VALDĪBAS KLIENTI. Saskaņā ar FAR 12.211. un 12.212. punktu komerciāliem nolūkiem izmantojamā datorprogrammatūra, datorprogrammatūras dokumenti un komerciāliem nolūkiem izmantojamie ierīču tehniskie dati ir licencēti ASV valdībai saskaņā ar "HP" standarta komerclicenci.
12. ATBILSTĪBA EKSPORTA LIKUMIEM. Jums ir jāievēro visi ASV un citu valstu likumi ("Eksporta likumi"), lai nodrošinātu, ka Programmatūras produkts netiek (1) eksportēts tieši vai netieši, pārkāpjot Eksporta likumus, vai (2) izmantots jebkādiem nolūkiem, kas ir aizliegti saskaņā ar Eksporta likumu, tostarp (bet ne tikai) kodolieročiem.
13. LĪGUMA SLĒGŠANAS SPĒJAS UN TIESĪBAS. Jūs apliecināt, ka esat pilngadīgs savā dzīvesvietas štatā vai valstī un, ja piemērojams, Jūsu darba devējs Jūs ir pienācīgi pilnvarojis noslēgt šo līgumu.
14. PIEMĒROJAMIE TIESĪBU AKTI. Ja Programmatūras produkts tiek nodrošināts kā daļa no HP produkta, šo lietotāja licences līgumu regulē tās valsts, štata vai teritorijas likumi, kurā HP produkts tika iegādāts. Ja Programmatūras produkts tiek licencēts Jums kā atsevišķs produkts, šo lietotāja licences līgumu nosaka Kalifornijas štata ASV likumdošana.
15. PILNĪGS LĪGUMS. Šis lietotāja licences līgums (iekļaujot jebkuru šajā HP produkta komplektācijā iekļautu pielikumu vai grozījumu) ir pilnīgs līgums starp Jums un "HP" saistībā ar Programmatūras produktu, un šis lietotāja licences līgums aizstāj visus iepriekšējus vai esošus mutvārdu vai rakstveida paziņojumus, priekšlikumus un apliecinājumus attiecībā uz Programmatūras produktu vai jebkuru citu tematu, uz ko attiecas šis lietotāja licences līgums. Ja jebkādi HP politikas vai atbalsta pakalpojumu programmu noteikumi ir pretrunā ar šo lietotāja licences līgumu, šī lietotāja licences līguma noteikumi ir noteicošie. Ja jebkurš šī lietotāja licences līguma noteikums, apstāklis vai nosacījums ir uzskatāms par nederīgu vai nerealizējamu attiecībā uz jebkuru pusi vai apstākli, šis lēmums neietekmē šī lietotāja licences līguma pārējo noteikumu, apstākļu un nosacījumu derīgumu un izpildāmību.
16. PATĒRĒTĀJU TIESĪBAS. Patērētājiem dažās valstīs, štatos vai teritorijās saskaņā ar patērētāju tiesību aktiem var būt noteiktas likumīgas tiesības, tiesiskās aizsardzības līdzekļi, lokalizācija un ierobežojumi, ar kuriem nevar likumīgi izslēgt vai ierobežot "HP" atbildību. Neraugoties ne uz ko, kas būtu pretējs šajā lietotāja licences līgumā, ja esat iegādājāties HP produktu vai licencējis Programmatūras produktu kā patērētājs savas valsts, štata vai teritorijas atbilstīgo patērētāju tiesību aktu izpratnē, šī lietotāja licences līguma nosacījumi (tostarp garantiju atrunas, atbildības ierobežojumi un izslēgšana) ir jālasa, ievērojot piemērojamos tiesību aktus, un tie ir jāpiemēro tikai līdz maksimumam, kādu pieļauj šādi piemērojamie tiesību akti. Piemēram:
AUSTRĀLIJA. Ja Programmatūras produktu esat iegādājies kā patērētājs "Austrālijas Patērētāju tiesību aizsardzības likuma" izpratnē saskaņā ar Austrālijas 2010. gada Konkurences un patērētāju likumu (Cth), neraugoties ne uz vienu šī lietotāja licences līguma nosacījumu:
(1) Programmatūras produktam ir garantijas, ko nevar izslēgt saskaņā ar Austrālijas Patērētāju tiesību aizsardzības likumu, tostarp to, ka precēm būs pieņemama kvalitāte un pakalpojumi tiks nodrošināti ar pienācīgu rūpību un prasmi. Ja "HP" neievēro jebkuru no šādām patērētāju garantijām, "HP" vai "HP" licencētāju atbildība ir ierobežota ar šiem:
(A) saistībā ar Programmatūras produkta garantijas un atbalsta pakalpojumu sniegšanu vienam vai vairākiem no turpmāk minētā (pēc "HP" ieskatiem): i) pakalpojumu sniegšana atkārtoti; vai (ii) izmaksu segšana par pakalpojumu atkārtotu sniegšanu; un
(B) saistībā ar Programmatūras produkta nodrošināšanu vienam vai vairākiem no turpmāk minētā (pēc HP ieskatiem): (i) Programmatūras produkta nomaiņa vai līdzvērtīgas programmatūras piegāde; (ii) Programmatūras produkta labošana; (iii) Programmatūras produkta nomaiņa vai līdzvērtīgas programmatūras iegādes izmaksu segšana; (iv) izmaksu segšana par Programmatūras produkta remontu; un
(C) kā citādi līdz ar likumu maksimāli atļautajam apjomam;
(2) nekas šajā lietotāja licences līgumā neizslēdz, neierobežo un nemaina tiesības vai tiesiskās aizsardzības līdzekļus, kā arī galvojumu, garantijas vai citus Austrālijas Patērētāju tiesību aizsardzības likumos paredzētos vai uzliktos noteikumus vai nosacījumus, kurus nevar likumīgi izslēgt vai ierobežot; un
(3) šajā lietotāja licences līgumā garantiju sniegtie ieguvumi ir iegūstami papildus citām tiesībām un tiesiskās aizsardzības līdzekļiem, kas Jums ir pieejami saskaņā ar piemērojamiem tiesību aktiem attiecībā uz precēm vai pakalpojumiem, uz kuriem attiecas garantija.
Ja domājat, ka Jums ir tiesības uz jebkuru garantiju saskaņā ar šo lietotāja licences līgumu vai kādu no iepriekš minētajiem tiesiskās aizsardzības līdzekļiem, lūdzu, sazinieties ar "HP" šeit:
HP PPS Australia Pty Ltd
353 Burwood Hwy
Forest Hill
VIC 3131
Austrālija
Lai iesniegtu atbalsta pieprasījumu vai garantijas prasību, lūdzu, piezvaniet pa tālruni 13 10 47 (Austrālijā) vai +61 2 8278 1039 (starptautiskiem zvaniem) vai apmeklējiet vietni www.hp.com.au un atlasiet opciju "Klientu apkalpošana", lai skatītu tālruņa atbalsta numuru jaunāko sarakstu.
JAUNZĒLANDE. Ja iegādājaties preces personiskai, sadzīves vai mājsaimniecības lietošanai vai patēriņam, nevis uzņēmējdarbības mērķiem kā Jaunzēlandes patērētājs, Jums ir tiesības uz remontu, nomaiņu vai kompensāciju par kļūmi, kā arī kompensāciju par citiem saprātīgi paredzamiem zaudējumiem vai bojājumiem kļūmes rezultātā.
© Copyright 2015, 2021 HP Development Company, L.P.
Šeit sniegtā informācija var tikt grozīta bez brīdinājuma. Vienīgā garantija HP precēm un pakalpojumiem ir aprakstīta īpašos garantijas paziņojumos, kas ir pievienoti šīm precēm un pakalpojumiem. Nekas no šeit minētā nav interpretējams kā papildu garantija. HP nav atbildīgs par šajā dokumentā pieļautām tehniskām un tipogrāfijas kļūdām vai izlaidumiem.
Trešais izdevums: 2021. gada jūnijs
Pirmais izdevums: 2015. gada augustā
Dokumenta daļas numurs 817678-E13