End-User License Agreement
Author: caille

Acord de licență pentru utilizatorul final
VĂ RUGĂM SĂ CITIȚI CU ATENȚIE ÎNAINTE DE A UTILIZA ACEST SOFTWARE SAU SOFTWARE-UL DISPONIBIL PE UN PRODUS HP:
Acest Acord de licență pentru utilizatorul final ("ALUF") este un contract juridic între (a) dumneavoastră (un individ sau o singură entitate) și (b) HP Inc. ("HP") care guvernează utilizarea de către dumneavoastră a oricărui Produs software instalat pe sau pus la dispoziție de către HP pentru utilizare cu produsul independent HP ("Produs HP"), care nu este reglementat de un contract de licență separat între dumneavoastră și HP sau furnizorii săi. Termenul "Produs software" include software-ul aplicației, firmware-ul, sistemele de operare, driverele și orice alte tipuri de software, și pot include conținut media asociat, materiale imprimate și documentație online sau electronică.
O MODIFICARE SAU O COMPLETARE LA ACEST ALUF POT ÎNSOȚI PRODUSUL HP SAU PRODUSUL SOFTWARE. ÎN CAZUL UNUI CONFLICT ÎNTRE ORICE MODIFICARE SAU COMPLETARE ȘI ACEST ALUF, TERMENII MODIFICĂRII SAU COMPLETĂRII VOR PREVALA.
DREPTURILE DIN PRODUSUL SOFTWARE SUNT OFERITE NUMAI CU CONDIȚIA CA DUMNEAVOASTRĂ SĂ FIȚI DE ACORD CU TOȚI TERMENII ACESTUI ALUF. PRIN INSTALAREA, COPIEREA, TRANSFERAREA SAU UTILIZAREA ÎN ALT MOD A PRODUSULUI SOFTWARE, SUNTEȚI DE ACORD SĂ RESPECTAȚI TERMENII ACESTUI ALUF. DACĂ NU ACCEPTAȚI ACEȘTI TERMENI DE LICENȚĂ, SINGURUL REMEDIU ESTE SĂ RETURNAȚI ÎN ÎNTREGIME PRODUSUL NEUTILIZAT (HARDWARE ȘI SOFTWARE) ÎN INTERVAL DE 14 ZILE PENTRU O RAMBURSARE ÎN CONFORMITATE CU POLITICA DE RAMBURSARE DIN LOCUL DE ACHIZIȚIE.
ACEST ALUF ESTE UN ACORD GLOBAL ȘI NU ESTE SPECIFIC PENTRU O ANUMITĂ ȚARĂ, STAT SAU TERITORIU. DACĂ AȚI ACHIZIȚIONAT PRODUSUL HP SAU PRODUSUL SOFTWARE ÎN CALITATE DE CONSUMATOR ÎN CONFORMITATE CU LEGISLAȚIA RELEVANTĂ PRIVIND PROTECȚIA CONSUMATORILOR DIN ȚARA, STATUL SAU TERITORIUL DUMNEAVOASTRĂ, ATUNCI, ÎN CIUDA PREVEDERILOR CONTRARE DIN ACEST ALUF, NIMIC DIN ACEST ALUF NU AFECTEAZĂ DREPTURILE STATUTARE SAU SATISFACȚIILE CARE NU POT FI EXCLUSE ȘI PE CARE LE-AȚI PUTEA AVEA ÎN TEMEIUL RESPECTIVEI LEGISLAȚII PRIVIND PROTECȚIA CONSUMATORILOR; ACEST ALUF FACE OBIECTUL ACESTOR DREPTURI ȘI SATISFACȚII.
1. ACORDAREA LICENȚEI. HP vă garantează următoarele drepturi cu condiția să respectați în totalitate termenii și condițiile acestui ALUF:
a. Utilizare. Puteți utiliza produsul software pe un singur Produs HP. Dacă Produsul software vă este furnizat prin Internet și a fost oferit inițial sub licență pentru utilizare pe mai mult de un produs HP, puteți instala și utiliza Produsul software numai pe acele Produse HP. Nu puteți separa părțile componente ale Produsului software pentru a le utiliza pe mai mult de un Produs HP. Nu aveți dreptul de a distribui Produsul software. Puteți să încărcați Produsul software în memoria temporară (RAM) a produsului dumneavoastră HP în scopul de a utiliza Produsul software.
b. Stocare. Puteți copia Produsul Software în memoria locală sau pe dispozitivul de stocare al Produsului HP.
c. Copiere. Puteți face arhive sau copii de rezervă ale Produsului Software, cu condiția ca respectiva copie să conțină toate notele de proprietate originale ale Produsului software şi să fie utilizată numai drept copie de rezervă.
d. Rezervarea drepturilor. În măsura maximă permisă de legea aplicabilă, HP și furnizorii săi își rezervă toate drepturile care nu vă sunt acordate explicit în acest ALUF.
e. Freeware. Independent de termenii și condițiile acestui ALUF, Produsul software, în întregime sau parțial, care constituie software ce nu se află în proprietatea HP sau software furnizat în baza unei licențe publice de către terțe părți ("Freeware"), vă este acordat în baza termenilor și condițiilor din contractul de licență pentru software care însoțește respectivul produs Freeware, sub forma unui contract distinct, a unei licențe gata de utilizare sau a unor termeni de licență electronici acceptați în momentul descărcării. Utilizarea de către dumneavoastră a Freeware-ului va fi reglementată în întregime de termenii și condițiile respectivei licențe.
f. Soluție de recuperare. Orice soluție de recuperare a software-ului furnizată cu/pentru Produsul dumneavoastră HP, fie sub forma unei soluții aflate pe o unitate hard disk, a unei soluții de recuperare pe suport extern (de ex., CD sau DVD) sau a unei soluții echivalente livrate sub orice formă, poate fi utilizată numai pentru restaurarea hard disk-ului Produsului HP cu/pentru care a fost cumpărată inițial soluția de recuperare. Utilizarea oricărui software de sistem de operare Microsoft conținut într-o astfel de soluție de recuperare va fi reglementată de Acordul de licență Microsoft.
2. UPGRADE-URI. Pentru a utiliza un Produs Software identificat ca și upgrade, trebuie mai întâi să dețineți licența pentru Produsul software original, identificat de către HP ca fiind eligibil pentru upgrade. După upgrade, nu mai puteți să utilizați Produsul software original care a stat la baza eligibilității pentru upgrade ca Produs software separat.
3. SOFTWARE SUPLIMENTAR. Acest ALUF se aplică actualizărilor sau completărilor la Produsul software inițial furnizat de HP, exceptând cazul în care HP furnizează alți termeni împreună cu actualizarea sau cu completarea. În cazul unei contradicții între termenii respectivi, ceilalți termeni vor prevala.
4. TRANSFERUL.
a. Terță parte. Utilizatorul inițial al Produsului Software poate face un singur transfer al Produsului software către un alt utilizator final. Orice transfer trebuie să cuprindă toate părțile componente, suporturile, materialele imprimate, acest ALUF și, dacă este cazul, Certificatul de autenticitate. Transferul nu poate să fie un transfer indirect, de exemplu o consignație. Înainte de transfer, utilizatorul final care primește produsul transferat trebuie să fie de acord cu toți termenii acordului ALUF. În momentul transferului Produsului software, licența dumneavoastră se termină automat.
b. Restricții. Nu puteți să închiriați, să dați în leasing sau să împrumutați Produsul software sau să utilizați Produsului software în scop de partajare comercială sau de utilizare în birou. Nu puteți să sublicențiați, să atribuiți sau să transferați licența sau Produsul software decât conform celor specificate în mod explicit în acest ALUF.
5. DREPTURI DE PROPRIETATE. Toate drepturile de proprietate intelectuală asupra Produsului software și a documentației pentru utilizator sunt deținute de HP sau de furnizorii săi și sunt protejate de lege, inclusiv, dar fără a se limita la, drepturile de autor, legea secretului comercial și legea mărcii comerciale, din SUA, precum și de alte prevederi aplicabile din legi și din tratate internaționale. Nu veți șterge datele de identificare ale produsului, notificările privind dreptul de autor sau restricțiile de proprietate din Produsul software.
6. LIMITAREA ÎN CEEA CE PRIVEȘTE INGINERIA INVERSĂ. Nu aveți dreptul să efectuați inginerie inversă, să decompilați sau să dezasamblați Produsul Software, exceptând cazul - și numai în măsura - în care dreptul de a face aceste operații este mandatat în condițiile legilor aplicabile fără a se ține seama de această limitare sau este specificat în mod expres în acest ALUF.
7. DURATĂ. Acest ALUF este în vigoare până în momentul în care este reziliat sau respins. Acest ALUF se va termina, de asemenea, când se îndeplinesc condițiile de terminare stabilite în orice alt loc din acest ALUF sau dacă nu respectați orice termen sau condiție din acest ALUF.
8. NOTIFICARE PRIVIND COLECTAREA DATELOR. HP și afiliații săi pot să colecteze, să combine și să utilizeze informațiile despre dispozitive și utilizatori individuali pe care le furnizați în legătură cu serviciile de asistență legate de produsul software. HP nu va utiliza aceste informații pe piața dumneavoastră fără a avea consimțământul dumneavoastră. Aflați mai multe despre practicile HP privind colectarea datelor la www.hp.com/go/privacy.
9. RENUNȚAREA LA GARANȚII. ÎN MĂSURA MAXIMĂ PERMISĂ DE LEGEA APLICABILĂ, HP ȘI FURNIZORII SĂI FURNIZEAZĂ PRODUSUL SOFTWARE "CA ATARE", CU TOATE DEFECȚIUNILE ȘI DECLINĂ PRIN PREZENTA TOATE CELELALTE GARANȚII, OBLIGAȚII ȘI CONDIȚII, FIE EXPRESE, IMPLICITE, STATUTARE, INCLUSIV, DAR FĂRĂ A SE LIMITA LA GARANȚIILE: (i) DE A FI ADECVAT PENTRU UN ANUMIT SCOP; (ii) DE VANDABILITATE; (III) DE TITLU, (IV) DE NEÎNCĂLCARE, (V) CĂ PRODUSUL SOFTWARE VA FUNCȚIONA CU CONSUMABILE SAU ACCESORII NON-HP; ȘI (VI) A LIPSEI DE VIRUȘI ÎN CEEA CE PRIVEȘTE PRODUSUL SOFTWARE. Unele state/jurisdicții nu permit excluderea limitărilor sau garanțiilor implicate pe durata garanțiilor implicate, deci este posibil ca derogarea de mai sus să nu se aplice pentru dumneavoastră în totalitatea ei.
10. LIMITAREA RĂSPUNDERII. În condițiile legislației locale, fără a se ține seama de daunele pe care le-ați putea suporta, întreaga răspundere a companiei HP și a oricărui furnizor al acesteia conform prevederilor acestui ALUF și satisfacției dumneavoastră, exclusiv pentru toate cele menționate mai sus se vor limita la valoarea cea mai mare dintre suma plătită efectiv de dumneavoastră în mod separat pentru Produsul software și suma de 5 USD. ÎN MĂSURA MAXIMĂ PERMISĂ DE LEGEA APLICABILĂ, HP SAU FURNIZORII SĂI NU VOR FI RĂSPUNZĂTORI ÎN NICIUN CAZ PENTRU (A) ORICE PIERDERE DE PROFIT, AFACERI, VENITURI, ECONOMII ANTICIPATE, FONDURI COMERCIALE, DATE SAU CONTRACTE, (B) ORICE TIP DE DAUNE SPECIALE, INCIDENTALE, INDIRECTE SAU DE CONSECINȚĂ, (C) ÎNTRERUPEREA ACTIVITĂȚII, (D) VĂTĂMĂRI CORPORALE SAU (E) PIERDEREA CONFIDENȚIALITĂȚII, CARE REZULTĂ DIN SAU SUNT ÎN VREUN FEL LEGATE DE UTILIZAREA SAU INCAPACITATEA DE A UTILIZA PRODUSUL SOFTWARE SAU ÎN ORICE ALT MOD ÎN LEGĂTURĂ CU ACEST ALUF, CHIAR DACĂ HP SAU ORICE FURNIZOR A FOST INFORMAT CU PRIVIRE LA POSIBILITATEA UNOR ASTFEL DE DAUNE ȘI CHIAR DACĂ REMEDIEREA NU ÎȘI ÎNDEPLINEȘTE SCOPUL ESENȚIAL. Unele state/jurisdicții nu permit excluderea sau limitarea răspunderii incidentale, subsecvente, a răspunderii pentru produse sau a anumitor daune directe, astfel încât este posibil ca limitarea sau excluderea de mai sus să nu se aplice în cazul dumneavoastră.
11. CLIENȚII GUVERNAMENTALI. În conformitate cu FAR 12.211 și 12.212, software-ul comercial pentru computere, documentația software-ului pentru computere și datele tehnice pentru articolele comerciale sunt acordate Guvernului SUA sub licența comercială standard a companiei HP.
12. CONFORMITATEA CU LEGILE DE EXPORT. Vă veți conforma tuturor legilor și regulamentelor Statelor Unite și ale altor țări/regiuni ("Legi privind exportul") pentru a vă asigura că Produsul software nu este (1) exportat, direct sau indirect, prin încălcarea Legilor privind exportul sau (2) utilizat pentru orice scop interzis de Legile privind exportul, inclusiv, dar fără limitare la, proliferarea armelor nucleare.
13. CAPACITATEA ȘI AUTORITATEA DE A ÎNCHEIA CONTRACTE. Dumneavoastră vă prezentați ca având împlinită vârsta legală de majorat din statul sau țara dumneavoastră de reședință și, dacă este cazul, ca fiind autorizat în mod corespunzător de angajatorul dumneavoastră pentru a fi parte din acest contract.
14. LEGEA APLICABILĂ. În cazul în care Produsul software este furnizat ca parte a unui Produs HP, acest ALUF este reglementat de legile țării, statului sau teritoriului în care a fost achiziționat Produsul HP. În cazul în care Produsul software vă este licențiat ca produs independent, acest ALUF este reglementat de legile statului California, SUA.
15. INTEGRITATEA ACORDULUI. Acest ALUF (inclusiv orice completare sau amendament la acest ALUF care sunt incluse cu Produsul HP) este întregul acord între dumneavoastră și HP în legătură cu Produsul software și acest ALUF înlocuiește toate comunicațiile, propunerile și reprezentările anterioare sau actuale, orale sau scrise cu privire la Produsul software sau la orice alt subiect acoperit de acest ALUF. În limita termenilor oricăror politici sau programe HP pentru servicii de asistență care intră în conflict cu termenii acestui ALUF prevalează termenii acestui ALUF. În cazul în care orice termen, condiție sau dispoziție a acestui ALUF nu este valabil sau neaplicabil în legătură cu orice parte sau împrejurare, o astfel de hotărâre nu va afecta validitatea și aplicabilitatea condițiilor, condițiilor și dispozițiilor prezentului ALUF.
16. DREPTURILE CONSUMATORILOR. Consumatorii din unele țări/regiuni sau teritorii pot beneficia de anumite drepturi statutare, satisfacții, localizări și limitări în temeiul legislației pentru consumatori, pentru care răspunderea HP nu poate fi exclusă sau limitată în mod legal. Fără a aduce atingere prevederilor contrare din acest ALUF, dacă ați achiziționat produsul HP sau ați licențiat Produsul software în calitate de consumator în conformitate cu legislația relevantă privind consumatorii din țara, statul sau teritoriul dumneavoastră, prevederile acestui ALUF (inclusiv declinările garanțiilor, limitările și exonerarea răspunderii) trebuie citite în conformitate cu legislația aplicabilă și se aplică numai în măsura maximă permisă de legislația aplicabilă. De exemplu:
AUSTRALIA: Dacă ați achiziționat Produsul software în calitate de consumator conform legislației consumatorilor australieni din cadrul Legii concurenței și consumatorilor australieni din 2010 (Cth), atunci, în pofida oricăror alte prevederi ale acestui acord ALUF:
(1) Produsul software vine cu garanții care nu pot fi excluse în conformitate cu legislația australiană privind protecția consumatorilor, inclusiv că bunurile vor avea o calitate acceptabilă, iar serviciile vor fi furnizate cu grija și priceperea corespunzătoare. În cazul în care HP nu respectă o astfel de garanție a consumatorului, răspunderea HP sau a licențiatorilor HP se limitează la următoarele:
(A) furnizarea de servicii de garanție și de asistență pentru Produsul software cu oricare dintre următoarele opțiuni (la discreția HP): (i) refurnizarea serviciilor; sau (ii) achitarea costurilor de a obține refurnizarea serviciilor; și
(B) furnizarea produsului software cu oricare dintre următoarele opțiuni (la discreția HP): (i) înlocuirea produsului software sau livrarea unui software similar; (ii) repararea Produsului software; (III) plata costurilor de înlocuire a Produsului software sau de obținere a software-ului echivalent; sau (IV) achitarea costurilor de reparare a Produsului software; și
(C) în caz contrar, măsura maximă permisă de lege;
(2) nicio prevedere din prezentul ALUF nu exclude, restricționează sau modifică niciun drept, satisfacție sau orice garanție sau alt termen ori condiție, implicită sau impusă de legislația australiană privind protecția consumatorilor, care nu poate fi exclusă sau limitată în mod legal; și
(3) beneficiile oferite de garanțiile acestui ALUF sunt suplimentare față de alte drepturi și satisfacții disponibil, în conformitate cu legislația aplicabilă în legătură cu bunurile sau serviciile la care se referă garanția.
În cazul în care credeți că aveți dreptul la orice garanție în temeiul acestui ALUF sau la oricare dintre satisfacțiile de mai sus, vă rugăm să contactați HP la adresa:
HP PPS Australia Pty Ltd
353 Burwood Hwy
Forest Hill
VIC 3131
Australia
Pentru a iniția o solicitare de asistență sau o cerere de garanție, sunați la 13 10 47 (din Australia) sau la + 61 2 8278 1039 (dacă sunați internațional) sau vizitați www.hp.com.au și selectați opțiunea "Customer Service" pentru cea mai recentă listă cu numerele de asistență prin telefon.
NOUA ZEELANDĂ: Dacă achiziționați bunuri pentru uz personal, casnic, gospodăresc sau pentru consum și nu în scop de afaceri în calitate de consumator din Noua Zeelandă, aveți dreptul la reparații, înlocuire sau rambursare în cazul unei defecțiuni, precum și la o compensație pentru alte pierderi sau daune previzibile, în mod rezonabil, ca rezultat al defecțiunii.
© Copyright 2015, 2021 HP Development Company, L.P.
Informațiile conținute în prezentul document pot fi modificate fără înștiințare prealabilă. Singurele garanții pentru produsele și serviciile HP sunt specificate în declarațiile exprese de garanție care însoțesc respectivele produse și servicii. Nimic din conținutul de față nu trebuie interpretat ca reprezentând o garanție suplimentară. Compania HP nu va fi răspunzătoare pentru erorile tehnice sau editoriale ori pentru omisiunile din documentația de față.
Ediția a treia: iunie 2021
Prima ediție: august 2015
Cod document: 817678-273