End-User License Agreement
Author: caille

Végfelhasználói licencszerződés
A SZOFTVER VAGY A HP-TERMÉKEKEN ELÉRHETŐ SZOFTVEREK HASZNÁLATBA VÉTELE ELŐTT OLVASSA EL FIGYELMESEN:
A jelen Végfelhasználói Licencszerződés (a továbbiakban: „Licencszerződés”) az (a) Ön (mint magánszemély vagy mint szervezet) és a (b) HP Inc. (a továbbiakban: „HP”) között létrejött jogi megállapodás, amely a HP által önálló termékként történő használatra vagy a HP-termékkel (a továbbiakban „HP-termék”) való használatra telepített vagy rendelkezésre bocsátott minden Szoftvertermék Ön általi használatát szabályozza, amennyiben arra nem vonatkozik az Ön és a HP vagy annak beszállítói között megkötött külön Licencszerződés. A „Szoftvertermék” kifejezés alatt az alkalmazásszoftver, a firmware, az operációs rendszerek, az illesztőprogramok, illetve bármely egyéb szoftver értendő, és magában foglalhatja a kapcsolódó adathordozókat, a nyomtatott anyagokat, valamint az „online” vagy elektronikus dokumentációt.
ELŐFORDULHAT, HOGY A HP-TERMÉKHEZ VAGY A SZOFTVERTERMÉKHEZ MELLÉKELVE VAN A JELEN VÉGFELHASZNÁLÓI LICENCSZERZŐDÉS MÓDOSÍTÁSA VAGY KIEGÉSZÍTÉSE. ABBAN AZ ESETBEN, HA AZ ILYEN MÓDOSÍTÁS VAGY KIEGÉSZÍTÉS ÉS A JELEN VÉGFELHASZNÁLÓI LICENCSZERZŐDÉS KÖZÖTT ELLENTMONDÁS ÁLL FENN, A MÓDOSÍTÁS VAGY A KIEGÉSZÍTÉS FELTÉTELEI AZ IRÁNYADÓK.
A SZOFTVERTERMÉKRE VONATKOZÓ JOGOK BIZTOSÍTÁSÁNAK AZ A FELTÉTELE, HOGY ÖN ELFOGADJA A JELEN VÉGFELHASZNÁLÓI LICENCSZERZŐDÉS FELTÉTELEIT. A SZOFTVERTERMÉK TELEPÍTÉSÉVEL, MÁSOLÁSÁVAL, LETÖLTÉSÉVEL VAGY EGYÉB MÓDON TÖRTÉNŐ HASZNÁLATÁVAL ÖN MAGÁRA NÉZVE KÖTELEZŐNEK ISMERI EL A JELEN VÉGFELHASZNÁLÓI LICENCSZERZŐDÉS FELTÉTELEIT. HA NEM FOGADJA EL EZEKET A LICENCFELTÉTELEKET, AZ ÖN KIZÁRÓLAGOS JOGORVOSLATI LEHETŐSÉGE AZ, HA A MÉG NEM HASZNÁLT (HARDVER- ÉS SZOFTVER-) TERMÉKET A VÁSÁRLÁST KÖVETŐ 14 NAPON BELÜL TELJES VÉTELÁR-VISSZATÉRÍTÉS ELLENÉBEN VISSZAKÜLDI A FORGALMAZÓHOZ, EZ AZONBAN A FORGALMAZÓ VISSZATÉRÍTÉSI SZABÁLYZATÁNAK IS FÜGGVÉNYE.
A JELEN VÉGFELHASZNÁLÓI LICENCSZERZŐDÉS EGY ÁLTALÁNOS SZERZŐDÉS, AMELY NEM KORLÁTOZÓDIK EGY KIFEJEZETT ORSZÁGRA, ÁLLAMRA VAGY TÉRSÉGRE. HA A HP-TERMÉKET VAGY A SZOFTVERTERMÉKET FOGYASZTÓKÉNT A SAJÁT ORSZÁGÁBAN, ÁLLAMÁBAN VAGY TÉRSÉGÉBEN ÉRVÉNYES VONATKOZÓ FOGYASZTÓVÉDELMI JOGSZABÁLYOK ÉRTELMÉBEN VÁSÁROLTA, AKKOR A JELEN VÉGFELHASZNÁLÓI LICENCSZERZŐDÉS BÁRMILYEN ELLENKEZŐ ÉRTELMŰ RENDELKEZÉSE ELLENÉRE A JELEN VÉGFELHASZNÁLÓI LICENCSZERZŐDÉS NINCS BEFOLYÁSSAL A FOGYASZTÓVÉDELMI JOGSZABÁLYOK BIZTOSÍTOTTA, NEM KIZÁRHATÓ, JOGSZABÁLYOKBAN ELŐÍRT JOGOKRA VAGY JOGORVOSLATRA; A JELEN VÉGFELHASZNÁLÓI LICENCSZERZŐDÉSRE EZEK A JOGOK ÉS JOGORVOSLATI LEHETŐSÉGEK ÉRVÉNYESEK.
1. A LICENC TERJEDELME. A jelen Végfelhasználói licencszerződés feltételeinek betartása esetén a HP az alábbi jogokkal ruházza fel Önt:
a. Használati jog. A Szoftvertermék egyetlen HP-terméken használható. Amennyiben a Szoftverterméket az interneten keresztül bocsátották az Ön rendelkezésére, és a licenc eredetileg több HP-terméken történő használatra vonatkozott, csak az érintett HP-termékeken telepítheti és használhatja a Szoftverterméket. A Szoftvertermék egyes összetevői egynél több HP-terméken való használatra nem választhatók szét. Ön nem jogosult a Szoftvertermék terjesztésére. A Szoftverterméket használati célból betöltheti a HP-termék ideiglenes memóriájába (RAM).
b. Tárolás. Ön lemásolhatja a Szoftverterméket a HP-termék helyi memóriájába vagy tárolóeszközére.
c. Másolás. Ön jogosult a Szoftvertermék archiválására és biztonsági másolatának elkészítésére, feltéve, hogy a másolat tartalmazza az eredeti Szoftvertermék összes szerzői jogi megjegyzését, és csak biztonsági másolatként szolgál.
d. Jogok fenntartása. A HP és beszállítói a vonatkozó jogszabályok által megengedett legnagyobb mértékben minden jogot fenntartanak, amelyet a jelen Végfelhasználói licencszerződés kifejezetten nem biztosít az Ön számára.
e. Ingyenes szoftver. A jelen Végfelhasználói licencszerződés feltételeire való tekintet nélkül a Szoftvertermék minden olyan részére, amely nem a HP tulajdonát képezi, vagy amelyet külső felek biztosítanak nyilvános licenc keretében („Ingyenes szoftver”), az ilyen Ingyenes szoftverhez tartozó Licencszerződés feltételei vonatkoznak, akár külön szerződés, akár a csomagban található szerződés, vagy a letöltéskor elfogadott elektronikus licencfeltételek formájában. Az Ingyenes szoftver Ön általi használatát teljes mértékben a rá vonatkozó licenc feltételei szabályozzák.
f. Helyreállítási megoldás. A HP-termékkel vagy annak kiegészítéseként kapott szoftver-helyreállítási megoldások csak azon HP-termék merevlemezének visszaállítására használhatók, amellyel vagy amelyhez a helyreállítási megoldást vásárolta, függetlenül attól, hogy a megoldás merevlemez-alapú, külsőadathordozó-alapú (például CD vagy DVD) vagy más formában biztosított egyenértékű megoldás. Az ezen helyreállítási megoldások részét képező Microsoft operációsrendszer-szoftver használatát a Microsoft Licencszerződés szabályozza.
2. FRISSÍTÉSEK. A frissítésként meghatározott Szoftvertermék használatához rendelkeznie kell a HP által frissítésre jogosultnak ítélt eredeti Szoftvertermék licencével. A frissítés után a frissítésre feljogosító eredeti Szoftverterméket Ön nem jogosult tovább használni önálló Szoftvertermékként.
3. TOVÁBBI SZOFTVEREK. A jelen Végfelhasználói licencszerződés az eredeti Szoftvertermék minden, a HP által biztosított frissítésére és kiegészítésére érvényes, kivéve, ha a HP az adott frissítéshez vagy kiegészítéshez más feltételeket ad ki. A feltételek közötti ellentmondás esetén ezek a külön kiadott feltételek az irányadóak.
4. ÁTRUHÁZÁS.
a. Átruházás harmadik félre. A Szoftvertermék műpéldányát első felhasználója egyetlen alkalommal átruházhatja egy másik végfelhasználóra. Az átruházásnak ki kell terjednie minden összetevőre, adathordozóra, nyomtatott kiadványra, továbbá a jelen Végfelhasználói licencszerződésre, valamint az Eredetiséget igazoló tanúsítványra, amennyiben ilyen tartozik a termékhez. Az átruházás nem valósulhat meg közvetett módon, például küldemény révén. Az átruházás előtt az átruházás kedvezményezett végfelhasználójának el kell fogadnia a jelen Végfelhasználói licencszerződés feltételeit. A Szoftvertermék átruházásával az Ön licence automatikusan megszűnik.
b. Korlátozások. A Szoftvertermék kölcsönzése, bérbeadása, illetve megosztott kereskedelmi és irodai használata tilos. A Szoftvertermék és a licence nem adható tovább és nem ruházható át, kivéve a jelen Végfelhasználói licencszerződésben említett esetekben.
5. SZELLEMI ALKOTÁSOKHOZ FŰZŐDŐ JOGOK. A Szoftvertermék és a hozzá kapcsolódó felhasználói dokumentáció minden szellemi alkotásokhoz fűződő joga a HP vállalatot vagy partnereit illeti meg. Ezen jogokat jogszabályok védik, beleértve nem kizárólagosan az Amerikai Egyesült Államokban hatályos, szerzői jogokról, üzleti titkokról és védjegyekről szóló jogszabályokat, valamint más vonatkozó jogszabályokat és nemzetközi egyezmények rendelkezéseit. A Szoftvertermékből semmilyen termékazonosító, szerzői jogi megjegyzés vagy tulajdonjogi korlátozás nem távolítható el.
6. KÓDVISSZAFEJTÉSRE VONATKOZÓ KORLÁTOZÁSOK. A Szoftvertermék visszafejtése, dekódolása vagy szétbontása tilos, kivéve az alkalmazandó kötelező jogszabályok által biztosított esetekben annak mértékéig, valamint amennyiben a jelen Végfelhasználói licencszerződés ezt kifejezetten lehetővé teszi.
7. A LICENC IDŐTARTAMA. A jelen Végfelhasználói licencszerződés a felmondásáig vagy az elállásig hatályos. A Végfelhasználói licencszerződés akkor is hatálytalanná válik, ha teljesülnek a benne foglalt, a licencszerződést hatályon kívül helyező feltételek, illetve abban az esetben is, ha Ön nem teljesíti jelen Végfelhasználói licencszerződés valamely feltételét.
8. ADATGYŰJTÉSSEL KAPCSOLATOS NYILATKOZAT. A HP és kapcsolt vállalkozásai az Ön által a Szoftvertermékhez kapcsolódó támogatási szolgáltatásokkal összefüggésben megadott eszköz- vagy felhasználói adatokat gyűjthetik, összevonhatják és felhasználhatják. A HP ezeket az információkat az Ön beleegyezése nélkül nem használja fel üzleti célokra. További információ a HP adatkezelési gyakorlatáról a következő címen található: www.hp.com/go/privacy.
9. A JÓTÁLLÁSRA VONATKOZÓ KORLÁTOZÁSOK. A VONATKOZÓ JOGSZABÁLYOK ÁLTAL MEGENGEDETT LEGTELJESEBB MÉRTÉKIG A HP ÉS A HP BESZÁLLÍTÓI A SZOFTVERTERMÉKET JELENLEGI FORMÁJUKBAN, MINDEN HIBÁJUKKAL EGYÜTT BIZTOSÍTJÁK, ÉS EZÚTON KIZÁRNAK MINDENNEMŰ KIFEJEZETT, VÉLELMEZETT VAGY TÖRVÉNYBEN MEGHATÁROZOTT JÓTÁLLÁST, KÖTELEZETTSÉGET ÉS FELTÉTELT – NEM KIZÁRÓLAGOSAN BELEÉRTVE A KÖVETKEZŐKET: (i) AZ ADOTT CÉLRA VALÓ ALKALMASSÁGRA; (ii) AZ ÉRTÉKESÍTHETŐSÉGRE; (iii) A JOGSZAVATOSSÁGRA, (iv) A JOGVÉDELEMRE, (v) A SZOFTVERTERMÉK NEM HP-KELLÉKEKKEL VAGY -TARTOZÉKOKKAL VALÓ HASZNÁLHATÓSÁGÁRA; VALAMINT (vi) A SZOFTVERTERMÉKEK VÍRUSMENTESSÉGÉRE VONATKOZÓ FELELŐSSÉGET. Egyes államok, illetve joghatóságok nem teszik lehetővé a vélelmezett jótállás kizárását vagy az ilyen jótállás időtartamának korlátozását, ezért előfordulhat, hogy a fenti kizárások Önre nem teljes mértékben vonatkoznak.
10. A FELELŐSSÉG KORLÁTOZÁSA. Feltéve, hogy az nem ütközik a helyi jogszabályokba, függetlenül az Ön részéről felmerülő károktól, a HP és a HP beszállítói által a jelen Végfelhasználói licencszerződés bármely rendelkezése értelmében vállalt felelősség kizárólagosan a kártérítésre korlátozódik, melynek mértéke legfeljebb a Szoftvertermékért ténylegesen kifizetett összeg, illetve 5,00 amerikai dollár lehet (a kettő közül a nagyobb alkalmazandó). AZ ALKALMAZANDÓ JOGSZABÁLYOK ÁLTAL MEGENGEDETT LEGTELJESEBB MÉRTÉKIG A HP VAGY BESZÁLLÍTÓI SEMMILYEN KÖRÜLMÉNYEK KÖZÖTT NEM FELELŐSEK (A) AZ ELMARADT HASZONÉRT, AZ ÜZLETI VESZTESÉGÉRT, A BEVÉTELKIESÉSÉRT, AZ EL NEM ÉRT MEGTAKARÍTÁSÉRT, A JÓHÍRNÉVBEN OKOZOTT VESZTESÉGÉRT, AZ ADATOK VAGY SZERZŐDÉSEK ELVESZTÉSÉÉRT, (B) A KÜLÖNLEGES, JÁRULÉKOS, KÖZVETETT VAGY KÖVETKEZMÉNYES KÁROKÉRT, (C) AZ ÜZLETMENET MEGSZAKADÁSÁÉRT, (D) A SZEMÉLYI SÉRÜLÉSEKÉRT VAGY (E) AZ ADATVÉDELMI JOGOK MEGSÉRTÉSÉÉRT, AMELYEK BÁRMELY MÓDON A SZOFTVERTERMÉK HASZNÁLATÁBÓL VAGY HASZNÁLHATATLANSÁGÁBÓL EREDNEK, ILLETVE AZZAL ÖSSZEFÜGGÉSBEN ÁLLNAK, VAGY BÁRMELY MÁS MÓDON ÖSSZEFÜGGÉSBEN ÁLLNAK A JELEN VÉGFELHASZNÁLÓI LICENCSZERZŐDÉS RENDELKEZÉSEIVEL, MÉG AKKOR SEM, HA AZ ILYEN KÁROK LEHETŐSÉGÉRŐL A HP VAGY ANNAK BESZÁLLÍTÓI TÁJÉKOZTATÁST KAPTAK, VAGY HA A JOGORVOSLAT NEM ÉRI EL AZ EREDETI CÉLJÁT. Egyes államokban/joghatóságokban a járulékos, következményes, termékfelelősség alá tartozó vagy bizonyos közvetlen károk kizárása vagy korlátozása nem engedélyezett, így előfordulhat, hogy a fenti korlátozás vagy kizárás Önre nem vonatkozik.
11. AMERIKAI KORMÁNYZATI MEGRENDELŐK. Az amerikai szövetségi közbeszerzési törvény (FAR) 12.211. és 12.212. cikkelyének megfelelően a kereskedelmi számítástechnikai szoftverek, a számítástechnikai szoftverek dokumentációi és a kereskedelmi célú cikkek műszaki adatai vonatkozásában az Egyesült Államok kormányára a HP szokásos kereskedelmi licence érvényes.
12. AZ EXPORTÁLÁSRA VONATKOZÓ JOGSZABÁLYOK BETARTÁSA. Ön köteles betartani az Egyesült Államok és más országok minden jogszabályát és rendelkezését („Exportálási jogszabályok”), ezzel biztosítva, hogy (1) a Szoftvertermék exportálása nem sérti közvetlen vagy közvetett módon az Exportálási jogszabályokat, illetve (2) a Szoftverterméket nem használják olyan célra, amely sérti az Exportálási jogszabályokat, nem kizárólagosan beleértve a nukleáris célokat is.
13. SZERZŐDÉSKÉPESSÉG ÉS JOGKÉPESSÉG. Ön kijelenti, hogy a lakóhelye szerinti állam vagy ország jogszabályai értelmében jogilag nagykorú, és – amennyiben ez vonatkozik Önre – munkáltatójától teljes körű meghatalmazással rendelkezik a jelen szerződés megkötésére.
14. VONATKOZÓ JOGSZABÁLYOK. Ha a Szoftvertermék egy HP-termék részeként áll rendelkezésre, a jelen Végfelhasználói licencszerződésre azon ország, állam vagy tartomány jogszabályai vonatkoznak, ahol a HP-terméket megvásárolták. Ha a Szoftvertermék licencelése önálló termékként történik, a jelen Végfelhasználói licencszerződésre az Amerikai Egyesült Államok Kalifornia államának jogszabályai az irányadóak.
15. TELJES MEGÁLLAPODÁS. A jelen Végfelhasználói licencszerződés (beleértve a Végfelhasználói licencszerződés a HP-termékhez tartozó minden módosítását és kiegészítését) képezi a teljes megállapodást Ön és a HP között a Szoftvertermékre vonatkozóan, és a Szoftvertermékre vagy bármely más, a jelen Végfelhasználói licencszerződésben foglalt tárgyra vonatkozó előzetes vagy egyidejű szóbeli vagy írásbeli kommunikáció, ajánlattétel és kijelentés helyébe lép. Ha a HP irányelveiben vagy támogatási programjaiban megfogalmazott egyes feltételek ütköznek a jelen Végfelhasználói licencszerződés feltételeivel, a jelen Végfelhasználói licencszerződés feltételei tekintendők mérvadónak. Amennyiben a jelen Végfelhasználói licencszerződés bármely feltétele vagy rendelkezése érvénytelennek vagy kikényszeríthetetlennek minősül bármely fél vagy körülmény vonatkozásában, az nem befolyásolja a jelen Végfelhasználói licencszerződés többi feltételének és rendelkezésének érvényességét és végrehajthatóságát.
16. FOGYASZTÓI JOGOK. Egyes országokban, államokban vagy térségekben élő fogyasztók a fogyasztói jogszabályok értelmében rendelkezhetnek bizonyos fogyasztói jogszabályok által előírt jogi és jogorvoslati lehetőségekkel, és támaszkodhatnak helyi és egyéb korlátozásokra, amelyek következtében a HP felelőssége törvényesen nem zárható ki, illetve nem korlátozható. A jelen Végfelhasználói licencszerződés bármely ellenkező értelmű rendelkezésére tekintet nélkül, ha a HP-terméket vagy a Szoftvertermék licencét fogyasztóként a saját országában, államában vagy térségében érvényben lévő vonatkozó fogyasztóvédelmi jogszabályok értelmében vásárolta, akkor ezen Végfelhasználói licencszerződés rendelkezéseire (beleértve a jótállási jogkizárást, a korlátozásokat és a felelősség kizárását) a vonatkozó jogszabályok érvényesek, de kizárólag a vonatkozó jogszabályok által megengedett maximális mértékben. Például:
AUSZTRÁLIA: Amennyiben fogyasztóként a Szoftverterméket az ausztrál versenyügyi és fogyasztói törvényben (2010 (Cth)) meghatározott ausztrál fogyasztóvédelmi jogszabály szerint szerezte be, akkor a jelen Végfelhasználói licencszerződés bármely más kikötése ellenére:
(1) A Szoftvertermékhez olyan garanciák járnak, amelyek az ausztrál fogyasztóvédelmi jogszabály értelmében nem zárhatók ki, beleértve a termékek megfelelő minőségére és a szolgáltatások kellő gondossággal és szakértelemmel történő nyújtására vonatkozó garanciákat. Ha a HP nem teljesíti az ilyen fogyasztói garanciákat, a HP vagy a HP licencadóinak felelőssége a következőkre korlátozódik:
(A) a Szoftvertermékhez kapcsolódó támogatási szolgáltatások és jótállás biztosításához kapcsolódóan az alábbiak közül bármelyikre vagy többre is (a HP belátása szerint): (i) a szolgáltatások ismételt biztosítása; vagy (ii) a szolgáltatások ismételt biztosításából eredő költségek kifizetése; valamint
(B) a Szoftvertermék biztosításához kapcsolódóan az alábbiak közül bármelyikre vagy többre is (a HP belátása szerint): (i) a Szoftvertermék cseréje vagy vele egyenértékű szoftver biztosítása; (ii) a Szoftvertermék javítása; (iii) a Szoftvertermék cseréje vagy a vele egyenértékű szoftver beszerzésével járó költségek kifizetése; vagy (iv) a Szoftvertermék javításával járó költségek kifizetése; valamint
(C) bármely egyéb esetre, a jogszabályok által megengedett legteljesebb mértékben;
(2) A jelen Végfelhasználói licencszerződésben semmi sem zár ki, korlátoz vagy módosít olyan jogot vagy jogorvoslatot, jótállást vagy bármilyen más, az ausztrál fogyasztóvédelmi jogszabályban meghatározott vagy általa alkalmazandó kikötést vagy feltételt, amely törvényesen nem zárható ki vagy nem korlátozható; valamint
(3) A jelen Végfelhasználói licencszerződésben foglalt jótállás értelmében Önnek nyújtott előnyök a jótálláshoz kapcsolódó termékekre vagy szolgáltatásokra vonatkozó jogszabálynak megfelelően biztosított egyéb jogokon és jogorvoslati lehetőségeken felül érhetők el az Ön számára.
Ha úgy gondolja, hogy a jelen Végfelhasználói licencszerződés vagy bármely fenti jogorvoslat értelmében Ön jogosult bármilyen jótállásra, kérjük, lépjen kapcsolatba a HP-vel:
HP PPS Australia Pty Ltd
353 Burwood Hwy
Forest Hill
VIC 3131
Ausztrália
Támogatási kérés vagy jótállási igény esetén hívja a 13 10 47-es számot (Ausztrálián belül), illetve a +61 2 8278 1039-es számot (nemzetközi hívás esetén), vagy látogasson el a www.hp.com.au címre, és válassza a „Customer Service” (Ügyfélszolgálat) lehetőséget a legfrissebb támogatási telefonszámok listájának megtekintéséhez.
ÚJ-ZÉLAND: Ha a javakat személyes, belföldi vagy otthoni, nem pedig üzleti célú használatra, illetve fogyasztásra vásárolja új-zélandi felhasználóként, akkor jogosult a hiba esetén végzett javításra, cserére vagy visszatérítésre, illetve kompenzációra az adott hibából fakadó egyéb, észszerű mértékben előrelátható veszteség vagy kár esetén.
© Copyright 2015, 2021 HP Development Company, L.P.
Az itt szereplő információk előzetes értesítés nélkül módosulhatnak. A HP termékeire és szolgáltatásaira kizárólag az adott termékhez és szolgáltatáshoz mellékelt kifejezett jótállási nyilatkozatokban vállalt jótállás vonatkozik. A jelen leírásban foglaltak nem tartalmaznak kiegészítő jótállást. A HP nem tehető felelőssé a jelen dokumentumban esetlegesen előforduló technikai vagy szerkesztési hibákért, illetve hiányosságokért.
Harmadik kiadás: 2021. június
Első kiadás: 2015. augusztus
Dokumentum cikkszáma: 817678-213