End-User License Agreement
Author: caille

Licenčná zmluva s koncovým používateľom
SKÔR NEŽ ZAČNETE POUŽÍVAŤ TENTO SOFTVÉR ALEBO SOFTVÉR DOSTUPNÝ V PRODUKTE HP, POZORNE SI PREČÍTAJTE NASLEDUJÚCE INFORMÁCIE:
Táto Licenčná zmluva s koncovým používateľom je právna dohoda medzi (a) vami (fyzickou osobou alebo organizáciou) a (b) HP Inc. ("HP"), ktorá upravuje používanie ľubovoľného softvérového produktu nainštalovaného alebo sprístupneného spoločnosťou HP na používanie ako samostatného produktu alebo v produkte od spoločnosti HP ("produkt HP"), ktorý inak nie je predmetom samostatnej licenčnej zmluvy medzi vami a spoločnosťou HP ani jej dodávateľmi. Pojmom "softvérový produkt" sa označuje aplikačný softvér, firmvér, operačné systémy, ovládače a akékoľvek ďalšie typy softvéru. Môže zahŕňať aj pridružené médiá, tlačené materiály a dokumentáciu online alebo elektronickú dokumentáciu.
K PRODUKTU HP ALEBO SOFTVÉROVÉMU PRODUKTU MÔŽE BYŤ PRILOŽENÝ DODATOK ALEBO PRÍLOHA TEJTO LICENČNEJ ZMLUVY. V PRÍPADE ROZPORU MEDZI TAKÝMTO DODATKOM ALEBO PRÍLOHOU A TOUTO LICENČNOU ZMLUVOU BUDÚ PLATIŤ PODMIENKY DODATKU ALEBO PRÍLOHY.
PRÁVA SÚVISIACE SO SOFTVÉROVÝM PRODUKTOM SÚ K DISPOZÍCII LEN ZA PREDPOKLADU, ŽE SÚHLASÍTE SO VŠETKÝMI PODMIENKAMI TEJTO LICENČNEJ ZMLUVY. INŠTALÁCIOU, KOPÍROVANÍM, PREBERANÍM ALEBO INÝM POUŽÍVANÍM SOFTVÉROVÉHO PRODUKTU SÚHLASÍTE S PODMIENKAMI TEJTO LICENČNEJ ZMLUVY. AK NESÚHLASÍTE S TÝMITO LICENČNÝMI PODMIENKAMI, TAK CELÝ NEPOUŽITÝ PRODUKT (HARDVÉR A SOFTVÉR) MÔŽETE VRÁTIŤ NA ZÁKLADE PODMIENOK REFUNDÁCIE PLATNÝCH V MIESTE NÁKUPU DO 14 DNÍ OD DÁTUMU NÁKUPU.
TÁTO LICENČNÁ ZMLUVA JE GLOBÁLNOU ZMLUVOU, KTORÁ NIE JE ŠPECIFICKÁ PRE ŽIADNU KONKRÉTNU KRAJINU/REGIÓN, ŠTÁT ANI ÚZEMIE. AK STE PRODUKT HP ALEBO SOFTVÉROVÝ PRODUKT ZÍSKALI AKO SPOTREBITEĽ V ZMYSLE PRÍSLUŠNÝCH SPOTREBITEĽSKÝCH PRÁVNYCH PREDPISOV VO VAŠEJ KRAJINE/REGIÓNE, ŠTÁTE ALEBO NA VAŠOM ÚZEMÍ, POTOM NAPRIEK VŠETKÝM USTANOVENIAM S OPAČNÝM ZMYSLOM V TEJTO LICENČNEJ ZMLUVE, NIČ V TEJTO LICENČNEJ ZMLUVE NEMÁ VPLYV NA NEVYLÚČITEĽNÉ ZÁKONNÉ PRÁVA ALEBO OPRAVNÉ PROSTRIEDKY, KTORÉ MÔŽETE MAŤ PODĽA TÝCHTO SPOTREBITEĽSKÝCH PRÁVNYCH PREDPISOV; TIETO PRÁVA A OPRAVNÉ PROSTRIEDKY SA VZŤAHUJÚ NA TÚTO LICENČNÚ ZMLUVU.
1. POSKYTNUTÉ LICENČNÉ PRÁVA. Spoločnosť HP vám za predpokladu, že vyhoviete všetkým podmienkam a požiadavkám tejto Licenčnej zmluvy, poskytuje nasledujúce práva:
a. Používanie. Softvérový produkt môžete používať v jednom produkte HP. Ak vám bol softvérový produkt poskytnutý prostredníctvom internetu a pôvodne naň bola poskytnutá licencia na používanie vo viac ako jednom produkte HP, softvérový produkt môžete inštalovať a používať len v daných produktoch HP. Softvérový produkt nesmiete rozdeliť na jednotlivé súčasti, ktoré potom použijete vo viacerých produktoch HP. Nemáte právo na distribúciu softvérového produktu. Na účely používania softvérového produktu môžete softvérový produkt načítať do dočasnej pamäte RAM produktu HP.
b. Uloženie. Softvérový produkt môžete skopírovať do lokálnej pamäte alebo zariadenia na ukladanie údajov, ktoré je súčasťou produktu HP.
c. Kopírovanie. Môžete vytvárať archívne alebo záložné kópie softvérového produktu, ale len za predpokladu, že kópia bude obsahovať tie isté informácie o vlastníctve ako pôvodný softvérový produkt a použije sa len na záložné účely.
d. Vyhradenie práv. Spoločnosť HP a jej dodávatelia si v maximálnom rozsahu povolenom príslušnými zákonmi vyhradzujú všetky práva, ktoré vám nie sú výslovne poskytnuté v tejto Licenčnej zmluve.
e. Freeware. Poskytovanie licencií na softvérové produkty alebo ich časti, ktoré sú zahrnuté do softvéru iných dodávateľov, než je spoločnosť HP, alebo do softvéru poskytovaného autormi v súlade s podmienkami pre verejné licencie ("freeware"), sa neriadi podmienkami tejto Licenčnej zmluvy, ale podmienkami softvérovej licenčnej zmluvy dostupnej spolu s týmto freeware vo forme samostatnej zmluvy, tlačenej licenčnej zmluvy alebo licenčnej zmluvy v elektronickej forme, ktorú odsúhlasíte pri prevzatí. Používanie freeware v plnom rozsahu upravujú podmienky tejto licencie.
f. Riešenie na obnovenie softvéru. Každé riešenie na obnovenie softvéru poskytnuté s produktom HP alebo preň, či už na pevnom disku, alebo externom médiu (napr. disku CD alebo DVD), alebo ekvivalentné riešenie poskytnuté v ľubovoľnej inej forme sa môže použiť iba na obnovenie pevného disku produktu HP, s ktorým alebo pre ktorý bolo riešenie na obnovenie softvéru pôvodne zakúpené. Používanie softvéru operačného systému od spoločnosti Microsoft, ktorý takéto riešenie na obnovenie softvéru obsahuje, sa riadi licenčnými podmienkami spoločnosti Microsoft.
2. INOVÁCIA. Na používanie softvérového produktu, ktorý je označený ako inovácia, musíte byť oprávnení na používanie pôvodného softvérového produktu, ktorý spoločnosť HP označila ako produkt podliehajúci inovácii. Po inovácii už ďalej nesmiete používať pôvodný softvérový produkt, ktorý bol základom inovácie, ako samostatný softvérový produkt.
3. ĎALŠÍ SOFTVÉR. Táto Licenčná zmluva sa vzťahuje aj na aktualizácie alebo doplnky pôvodného softvérového produktu poskytnutého spoločnosťou HP, ak vám spoločnosť HP spolu s aktualizáciou alebo doplnkom neposkytne iné podmienky. V prípade konfliktu podmienok sa zohľadňujú neskôr poskytnuté podmienky.
4. PREVOD.
a. Iný subjekt. Pôvodný používateľ softvérového produktu môže vykonať jednorazový prevod softvérového produktu na iného koncového používateľa. V rámci prevodu musia byť prevedené aj všetky súčasti, médiá, tlačené materiály, táto Licenčná zmluva a (ak je to možné) Certifikát pravosti (Certificate of Authenticity). Prevod sa nesmie vykonať nepriamo (napríklad formou doručenia). Pred vykonaním prevodu musí koncový používateľ, ktorý je príjemcom prevádzaného produktu, súhlasiť so všetkými podmienkami Licenčnej zmluvy. S prevodom softvérového produktu sa vaša licencia automaticky ukončuje.
b. Obmedzenia. Softvérový produkt si nemôžete vziať do prenájmu, nemôžete ho ani prenajať ani zapožičať a nesmiete ho použiť ani v komerčnom spoločnom ústrednom počítači ani na úradné účely. Licenciu alebo softvérový produkt nie je možné ďalej poskytnúť, priradiť ani previesť iným spôsobom, než je výslovne uvedené v tejto Licenčnej zmluve.
5. VLASTNÍCKE PRÁVA. Všetky práva súvisiace s duševným vlastníctvom softvérového produktu a používateľskej dokumentácie sú vlastníctvom spoločnosti HP alebo jej dodávateľov a sú chránené zákonmi vrátane zákonov USA o autorských právach, obchodnom tajomstve a ochranných známkach, ako aj ďalšími použiteľnými zákonmi a ustanoveniami medzinárodných dohôd. Zo softvérového produktu nesmiete odstraňovať žiadne informácie o totožnosti produktu, upozorneniach týkajúcich sa autorských práv alebo obmedzeniach vlastníckych práv.
6. OBMEDZENIE PRE SPÄTNÚ ÚPRAVU. Softvérový produkt nesmiete spätne upravovať, dekompilovať ani rozkladať s výnimkou rozsahu, v akom vás na to bez ohľadu na toto obmedzenie oprávňujú príslušné zákony alebo v akom to táto Licenčná zmluva výslovne umožňuje.
7. UKONČENIE. Táto Licenčná zmluva je účinná až do svojho ukončenia alebo zamietnutia. Táto Licenčná zmluva sa môže ukončiť aj v súlade s podmienkami uvedenými v iných častiach tejto Licenčnej zmluvy alebo pri nedodržaní niektorej z podmienok tejto Licenčnej zmluvy.
8. OZNÁMENIE O ZHROMAŽĎOVANÍ ÚDAJOV. Spoločnosť HP a jej pridružené spoločnosti môžu zhromažďovať, kombinovať a používať informácie o zariadení a jednotlivých používateľoch, ktoré poskytujete v súvislosti so službami podpory týkajúcimi sa softvérového produktu. Bez vášho súhlasu nebude spoločnosť HP s týmito informáciami obchodovať. Ďalšie informácie o postupoch spoločnosti HP pri zhromažďovaní údajov sú uvedené na lokalite www.hp.com/go/privacy.
9. VYHLÁSENIE O ZÁRUKÁCH. SPOLOČNOSŤ HP A JEJ DODÁVATELIA V MAXIMÁLNOM ROZSAHU POVOLENOM PRÍSLUŠNÝMI ZÁKONMI POSKYTUJÚ SOFTVÉROVÝ PRODUKT "TAK, AKO JE", A SO VŠETKÝMI CHYBAMI. TÝMTO ODMIETAJÚ VŠETKY OSTATNÉ VYJADRENÉ, IMPLIKOVANÉ ALEBO ZÁKONNÉ ZÁRUKY, POVINNOSTI A PODMIENKY VRÁTANE, ALE NIE VÝLUČNE, ZÁRUK: (i) VHODNOSTI NA KONKRÉTNY ÚČEL; (ii) OBCHODOVATEĽNOSTI; (iii) VLASTNÍCKEHO NÁROKU; (iv) DODRŽIAVANIA PREDPISOV; (v) FUNKČNOSTI SOFTVÉROVÉHO PRODUKTU SO SPOTREBNÝM MATERIÁLOM ALEBO PRÍSLUŠENSTVOM INEJ ZNAČKY NEŽ HP; A (vi) OCHRANY PRED VÍRUSMI S OHĽADOM NA SOFTVÉROVÝ PRODUKT. Existujú štáty a jurisdikcie, ktoré nepovoľujú vylúčenie odvodených záruk alebo obmedzenia trvania odvodených záruk, takže vyššie uvedené vyhlásenie sa na vás nemusí vzťahovať v plnom rozsahu.
10. OBMEDZENIE ZODPOVEDNOSTI. Napriek akýmkoľvek potenciálne vzniknutým škodám sa celý finančný záväzok spoločnosti HP a všetkých jej dodávateľov vyplývajúci z ľubovoľného opatrenia uvedeného v tejto Licenčnej zmluve a vášho exkluzívneho práva na refundáciu v prípade všetkých uvedených skutočností obmedzí na sumu, ktorú ste reálne zaplatili osobitne za softvérový produkt, alebo na sumu 5,00 USD (podľa toho, ktorá je vyššia), a to v súlade s miestnym zákonom. SPOLOČNOSŤ HP ALEBO JEJ DODÁVATELIA V MAXIMÁLNOM ROZSAHU POVOLENOM PRÍSLUŠNÝMI ZÁKONMI V ŽIADNOM PRÍPADE NEZODPOVEDAJÚ ZA (A) ŽIADNU STRATU ZISKOV, OBCHODOV, PRÍJMOV, OČAKÁVANÝCH ÚSPOR, DOBRÉHO MENA, ÚDAJOV ALEBO ZMLÚV, (B) ŽIADNE MIMORIADNE, NÁHODNÉ, NEPRIAME ANI NÁSLEDNÉ ŠKODY AKÉHOKOĽVEK DRUHU, (C) PRERUŠENIE ČINNOSTI, (D) ZRANENIE OSÔB ANI (E) ZVEREJNENIE OSOBNÝCH ÚDAJOV, KTORÉ VYPLÝVAJÚ Z POUŽÍVANIA ALEBO ZO ZNEMOŽNENIA POUŽÍVANIA SOFTVÉROVÉHO PRODUKTU, INAK SÚVISIA S JEHO POUŽÍVANÍM ALEBO SO ZNEMOŽNENÍM JEHO POUŽÍVANIA ALEBO SÚ V INOM SPOJENÍ S NIEKTORÝM USTANOVENÍM TEJTO LICENČNEJ ZMLUVY, A TO ANI V PRÍPADE, ŽE SPOLOČNOSŤ HP ALEBO NIEKTORÝ Z JEJ DODÁVATEĽOV BOLI UPOZORNENÍ NA MOŽNOSŤ VZNIKU TÝCHTO ŠKÔD, ALEBO AK OPRAVNÉ PROSTRIEDKY NESPĹŇAJÚ SVOJ ZÁKLADNÝ ÚČEL. Existujú štáty a jurisdikcie, ktoré nepovoľujú vylúčenie ani obmedzenie náhodných, následných, určitých priamych škôd ani zodpovednosti za škodu spôsobenú produktom, takže vyššie uvedené obmedzenie alebo vylúčenie sa na vás nemusí vzťahovať.
11. VLÁDNE ORGANIZÁCIE USA. V súlade s nariadeniami FAR12.211 a 12.212 spoločnosť HP poskytuje vládnym inštitúciám USA licenciu na komerčný počítačový softvér, dokumentáciu k počítačovému softvéru a technickým údajom pre komerčné položky v súlade so štandardnými podmienkami spoločnosti HP pre poskytovanie komerčných licencií.
12. SÚLAD SO ZÁKONMI O EXPORTE. Dodržiavanie všetkých zákonov a nariadení USA a ďalších krajín/regiónov ("zákony o exporte") umožňuje zaistiť, že softvérový produkt sa nebude (1) exportovať (či už priamo, alebo nepriamo) v rozpore so zákonmi o exporte ani sa (2) nepoužije na účely zakázané zákonmi o exporte vrátane šírenia nukleárnych zbraní.
13. SPÔSOBILOSŤ A OPRÁVNENIE NA UZAVRETIE ZMLUVY. Potvrdzujete, že podľa zákonov štátu alebo krajiny/regiónu, v ktorom sa nachádzate, ste už dosiahli plnoletosť a (ak je to potrebné) máte primerané oprávnenie zamestnávateľa na uzavretie tejto zmluvy.
14. RELEVANTNÉ PRÁVO. Ak sa softvérový produkt poskytuje ako súčasť produktu HP, na túto Licenčnú zmluvu sa vzťahujú zákony krajiny/regiónu, štátu alebo územia, v ktorom sa produkt HP zakúpil. Ak sa vám na softvérový produkt poskytuje licencia ako na samostatný produkt, na túto Licenčnú zmluvu sa vzťahujú zákony štátu Kalifornia v USA.
15. ÚPLNOSŤ ZMLUVY. Táto Licenčná zmluva (vrátane všetkých dodatkov a príloh tejto Licenčnej zmluvy, ktoré sú súčasťou produktu HP) je kompletnou zmluvou o softvérovom produkte medzi vami a spoločnosťou HP. Táto Licenčná zmluva nahrádza všetky predchádzajúce alebo súčasné ústne alebo písomné dohody, návrhy a vyhlásenia súvisiace so softvérovým produktom alebo ľubovoľným iným predmetom tejto Licenčnej zmluvy. V prípade konfliktu zásad alebo programov spoločnosti HP pre služby technickej podpory s podmienkami tejto Licenčnej zmluvy sa za rozhodujúce považujú podmienky tejto Licenčnej zmluvy. Ak sa bude ktorákoľvek podmienka alebo ustanovenie tejto Licenčnej zmluvy považovať za neplatné alebo nevynútiteľné pre ktorúkoľvek stranu alebo okolnosť, nebude mať takéto rozhodnutie vplyv na platnosť a vynútiteľnosť zostávajúcich podmienok a ustanovení tejto Licenčnej zmluvy.
16. SPOTREBITEĽSKÉ PRÁVA. Spotrebitelia v niektorých krajinách/regiónoch, štátoch alebo na niektorých územiach môžu mať prospech z určitých zákonných práv, opravných prostriedkov, lokalizácií a obmedzení podľa spotrebiteľských právnych predpisov, v súvislosti s ktorými nemožno zodpovednosť spoločnosti HP zákonne vylúčiť ani obmedziť. Ak ste produkt HP alebo licenciu na softvérový produkt získali ako spotrebiteľ v zmysle príslušných spotrebiteľských právnych predpisov vo svojej krajine/regióne, štáte alebo na vašom území, potom napriek všetkým ustanoveniam s opačným zmyslom v tejto Licenčnej zmluve sa ustanovenia tejto Licenčnej zmluvy (vrátane vyhlásení o zárukách, obmedzení a vylúčenia zodpovednosti) musia čítať v súlade s príslušnými zákonmi a uplatňovať iba v maximálnom rozsahu povolenom týmito zákonmi. Napríklad:
AUSTRÁLIA: Ak ste softvérový produkt získali ako spotrebiteľ v zmysle "austrálskeho zákona o ochrane spotrebiteľa" podľa austrálskeho zákona o hospodárskej súťaži a ochrane spotrebiteľa z roku 2010 (Cth), potom napriek všetkým ostatným ustanoveniam tejto Licenčnej zmluvy:
(1) Softvérový produkt sa dodáva so zárukami, ktoré podľa austrálskeho zákona o ochrane spotrebiteľa nemožno vylúčiť, vrátane toho, že tovar bude v prijateľnej kvalite a služby budú poskytované s náležitou starostlivosťou a zručnosťou. Ak spoločnosť HP nedodrží takúto záruku pre spotrebiteľa, zodpovednosť spoločnosti HP alebo poskytovateľov licencií spoločnosti HP bude obmedzená:
(A) v súvislosti s poskytovaním záručných a podporných služieb pre softvérový produkt na jeden alebo viacero z nasledujúcich prípadov (podľa uváženia spoločnosti HP): (i) opätovné poskytnutie služieb; alebo (ii) úhrada nákladov na opätovné poskytnutie služieb; a
(B) v súvislosti s poskytovaním softvérového produktu na jeden alebo viacero z nasledujúcich prípadov (podľa uváženia spoločnosti HP): (i) výmena softvérového produktu alebo dodanie ekvivalentného softvéru; (ii) oprava softvérového produktu; (ii) úhrada nákladov na výmenu softvérového produktu alebo získanie ekvivalentného softvéru; alebo (iv) úhrada nákladov na opravu softvérového produktu; a
(C) inak, a to v maximálnom rozsahu povolenom príslušnými zákonmi;
(2) Nič v tejto Licenčnej zmluve nevylučuje, neobmedzuje ani nemení žiadne právo, opravné prostriedky, záruky ani iné podmienky vyplývajúce alebo uložené austrálskym zákonom o ochrane spotrebiteľa, ktoré nemožno zákonne vylúčiť ani obmedziť; a
(3) Výhody, ktoré vám poskytujú záruky v tejto Licenčnej zmluve, sú doplnkom ďalších práv a opravných prostriedkov, ktoré máte k dispozícii podľa príslušných zákonov v súvislosti s tovarom alebo službami, na ktoré sa príslušná záruka vzťahuje.
Ak si myslíte, že máte nárok na záruku podľa tejto Licenčnej zmluvy alebo na ktorýkoľvek opravný prostriedok uvedený vyššie, napíšte spoločnosti HP na adresu:
HP PPS Australia Pty Ltd
353 Burwood Hwy
Forest Hill
VIC 3131
Austrália
Ak chcete iniciovať žiadosť o podporu alebo nárok na záruku, zavolajte na telefónne číslo 13 10 47 (v Austrálii) alebo +61 2 8278 1039 (v prípade medzinárodného hovoru) alebo navštívte webovú lokalitu www.hp.com.au a vyberte možnosť "Customer Service", aby ste získali najaktuálnejší zoznam telefónnych čísel podpory.
NOVÝ ZÉLAND: Ak si ako novozélandský spotrebiteľ zakúpite tovar na osobné, domáce využitie alebo spotrebu a nie na účely podnikania, máte právo na opravu, výmenu tovaru alebo na refundáciu za chybu a odškodné za iný druh racionálne predvídateľnej straty alebo poškodenia v dôsledku chyby.
© Copyright 2015, 2021 HP Development Company, L.P.
Informácie uvedené v tomto dokumente sa môžu zmeniť bez predchádzajúceho upozornenia. Jediné záruky na produkty a služby spoločnosti HP sú uvedené vo vyhláseniach o výslovnej záruke, ktoré sa poskytujú spolu s takýmito produktmi a službami. Žiadne informácie uvedené v tomto dokumente nemožno považovať za dodatočnú záruku. Spoločnosť HP nebude niesť zodpovednosť za technické ani redakčné chyby či opomenutia v tomto dokumente.
Tretie vydanie: jún 2021
Prvé vydanie: august 2015
Katalógové číslo dokumentu: 817678-233