End-User License Agreement
Author: caille

Άδεια Χρήσης Τελικού
Χρήστη
ΔΙΑΒΑΣΤΕ ΠΡΟΣΕΚΤΙΚΑ ΠΡΙΝ ΧΡΗΣΙΜΟΠΟΙΗΣΤΕ ΑΥΤΟ ΤΟ ΛΟΓΙΣΜΙΚΟ Ή ΤΟ ΛΟΓΙΣΜΙΚΟ ΠΟΥ ΔΙΑΤΙΘΕΤΑΙ ΣΕ ΕΝΑ ΠΡΟΪΟΝ HP:
Η παρούσα Άδεια Χρήσης Τελικού Χρήστη αποτελεί μια νομική συμφωνία ανάμεσα (α) σε σας (α) (είτε ως φυσικό είτε ως νομικό πρόσωπο) και (β) την HP Inc. («HP») που διέπει τη χρήση κάθε Προϊόντος Λογισμικού που έχει εγκατασταθεί ή διατίθεται από την HP για χρήση ως αυτόνομο προϊόν ή μαζί με το προϊόν ΗΡ («Προϊόν ΗΡ») που δεν υπόκειται σε ξεχωριστή συμφωνία άδειας χρήσης που έχει γίνει ανάμεσα σε σας και τη HP ή τους προμηθευτές της. Ο όρος «Προϊόν Λογισμικού» περιλαμβάνει το λογισμικό της εφαρμογής, το υλικολογισμικό, τα λειτουργικά συστήματα, τα προγράμματα οδήγησης και άλλους τύπους λογισμικού και μπορεί να περιλαμβάνει σχετικά μέσα, έντυπο υλικό και online ή ηλεκτρονική τεκμηρίωση.
ΤΟ ΠΡΟΪΟΝ HP Ή ΤΟ ΠΡΟΪΟΝ ΛΟΓΙΣΜΙΚΟΥ ΕΝΔΕΧΕΤΑΙ ΝΑ ΣΥΝΟΔΕΥΕΤΑΙ ΑΠΟ ΜΙΑ ΤΡΟΠΟΠΟΙΗΣΗ Ή ΠΡΟΣΘΗΚΗ ΣΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ. ΣΕ ΠΕΡΙΠΤΩΣΗ ΣΥΓΚΡΟΥΣΗΣ ΜΕΤΑΞΥ ΟΠΟΙΑΣΔΗΠΟΤΕ ΤΡΟΠΟΠΟΙΗΣΗΣ Ή ΠΡΟΣΘΗΚΗΣ ΚΑΙ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΤΕΛΙΚΟΥ ΧΡΗΣΤΗ, ΟΙ ΟΡΟΙ ΤΗΣ ΤΡΟΠΟΠΟΙΗΣΗΣ Ή ΠΡΟΣΘΗΚΗΣ ΘΑ ΥΠΕΡΙΣΧΥΟΥΝ.
ΤΑ ΔΙΚΑΙΩΜΑΤΑ ΕΠΙ ΤΟΥ ΠΡΟΪΟΝΤΟΣ ΛΟΓΙΣΜΙΚΟΥ ΠΑΡΕΧΟΝΤΑΙ ΜΟΝΟ ΜΕ ΤΗΝ ΠΡΟΫΠΟΘΕΣΗ ΟΤΙ ΣΥΜΦΩΝΕΙΤΕ ΜΕ ΟΛΟΥΣ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΤΕΛΙΚΟΥ ΧΡΗΣΤΗ. ΕΓΚΑΘΙΣΤΩΝΤΑΣ, ΑΝΤΙΓΡΑΦΟΝΤΑΣ, ΛΑΜΒΑΝΟΝΤΑΣ Ή ΧΡΗΣΙΜΟΠΟΙΩΝΤΑΣ ΜΕ ΑΛΛΟΝ ΤΡΟΠΟ ΤΟ ΠΡΟΪΟΝ ΛΟΓΙΣΜΙΚΟΥ, ΣΥΜΦΩΝΕΙΤΕ ΟΤΙ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΤΕΛΙΚΟΥ ΧΡΗΣΤΗ. ΕΑΝ ΔΕΝ ΑΠΟΔΕΧΕΣΤΕ ΤΟΥΣ ΟΡΟΥΣ ΤΗΣ ΑΔΕΙΑΣ ΧΡΗΣΗΣ, ΕΧΕΤΕ ΔΙΚΑΙΩΜΑ ΝΑ ΕΠΙΣΤΡΕΨΕΤΕ ΟΛΟΚΛΗΡΟ ΤΟ ΠΡΟΪΟΝ (ΥΛΙΚΟ ΚΑΙ ΛΟΓΙΣΜΙΚΟ), ΕΦΟΣΟΝ ΔΕΝ ΕΧΕΙ ΧΡΗΣΙΜΟΠΟΙΗΘΕΙ, ΕΝΤΟΣ 14 ΗΜΕΡΩΝ ΚΑΙ ΝΑ ΛΑΒΕΤΕ ΑΠΟΖΗΜΙΩΣΗ, ΣΥΜΦΩΝΑ ΜΕ ΤΗΝ ΠΟΛΙΤΙΚΗ ΕΠΙΣΤΡΟΦΗΣ ΤΟΥ ΚΑΤΑΣΤΗΜΑΤΟΣ ΑΓΟΡΑΣ.
Η ΠΑΡΟΥΣΑ ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ ΕΙΝΑΙ ΜΙΑ ΠΑΓΚΟΣΜΙΑ ΣΥΜΦΩΝΙΑ ΚΑΙ ΔΕΝ ΕΙΝΑΙ ΕΙΔΙΚΗ ΓΙΑ ΟΠΟΙΑΔΗΠΟΤΕ ΣΥΓΚΕΡΙΜΕΝΗ ΧΩΡΑ, ΚΡΑΤΟΣ Ή ΕΠΙΚΡΑΤΕΙΑ. ΣΕ ΠΕΡΙΠΤΩΣΗ ΠΟΥ ΑΠΟΚΤΗΣΑΤΕ ΤΟ ΠΡΟΪΟΝ HP ή ΤΟ ΠΡΟΪΟΝ ΛΟΓΙΣΜΙΚΟΥ ΩΣ ΚΑΤΑΝΑΛΩΤΗΣ ΜΕ ΤΗΝ ΕΝΝΟΙΑ ΤΗΣ ΣΧΕΤΙΚΗΣ ΝΟΜΟΘΕΣΙΑΣ ΚΑΤΑΝΑΛΩΤΩΝ ΣΤΗ ΧΩΡΑ, ΤΟ ΚΡΑΤΟΣ ΚΑΙ ΤΗΝ ΕΠΙΚΡΑΤΕΙΑ ΣΑΣ, ΤΟΤΕ ΠΑΡΑ ΟΣΑ ΕΡΧΟΝΤΑΙ ΣΕ ΑΝΤΙΘΕΣΗ ΜΕ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ, ΤΙΠΟΤΑ ΣΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ ΔΕΝ ΕΠΗΡΕΑΖΕΙ ΤΥΧΟΝ ΜΗ ΕΞΑΙΡΟΥΜΕΝΑ ΝΟΜΙΜΑ ΔΙΚΑΙΩΜΑΤΑ Ή ΕΝΔΙΚΑ ΜΕΣΑ ΠΟΥ ΠΙΘΑΝΩΣ ΕΧΕΤΕ ΜΕ ΒΑΣΗ ΜΙΑ ΤΕΤΟΙΑ ΝΟΜΟΘΕΣΙΑ ΚΑΤΑΝΑΛΩΤΩΝ. Η ΠΑΡΟΥΣΑ ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ ΥΠΟΚΕΙΤΑΙ ΣΕ ΑΥΤΑ ΤΑ ΔΙΚΑΙΩΜΑΤΑ ΚΑΙ ΤΑ ΕΝΔΙΚΑ ΜΕΣΑ.
1. ΧΟΡΗΓΗΣΗ ΑΔΕΙΑΣ ΧΡΗΣΗΣ. Η HP σας παραχωρεί τα ακόλουθα δικαιώματα με την προϋπόθεση ότι συμμορφώνεστε με όλους τους όρους και τις προϋποθέσεις της παρούσας Άδειας Χρήσης Τελικού Χρήστη:
Α. Χρήση. Μπορείτε να χρησιμοποιήσετε το Προϊόν Λογισμικού σε ένα μόνο προϊόν HP. Εάν προμηθευτήκατε το Προϊόν Λογισμικού μέσω Internet και αρχικά η άδειά του προέβλεπε χρήση σε περισσότερα από ένα Προϊόντα HP, μπορείτε να εγκαταστήσετε και να χρησιμοποιήσετε το Προϊόν Λογισμικού μόνο σε αυτά τα Προϊόντα HP. Δεν επιτρέπεται να διαχωρίσετε επιμέρους στοιχεία του Προϊόντος Λογισμικού για χρήση σε περισσότερα Προϊόντα HP. Δεν έχετε δικαίωμα να διανείμετε το Προϊόν Λογισμικού. Μπορείτε να φορτώσετε το Προϊόν Λογισμικού στην προσωρινή μνήμη (RAM) του Προϊόντος σας HP προκειμένου να χρησιμοποιήσετε το Προϊόν Λογισμικού.
β. Αποθήκευση. Μπορείτε να αντιγράψετε το Προϊόν Λογισμικού στην τοπική μνήμη ή σε μια συσκευή αποθήκευσης του Προϊόντος HP.
γ. Αντιγραφή. Μπορείτε να δημιουργήσετε αντίγραφα αρχειοθέτησης ή αντίγραφα ασφαλείας του Προϊόντος Λογισμικού, με την προϋπόθεση ότι αυτά τα αντίγραφα θα περιέχουν όλες τις πρωτότυπες σημειώσεις ιδιοκτησίας του Προϊόντος Λογισμικού και θα χρησιμοποιηθούν μόνο ως αντίγραφα ασφαλείας.
δ. Επιφύλαξη δικαιωμάτων. Στο μέγιστο βαθμό που επιτρέπεται από την ισχύουσα νομοθεσία, η HP και οι προμηθευτές της διατηρούν κάθε δικαίωμα που δεν σας παραχωρήθηκε ρητά μέσω της παρούσας Άδειας Χρήσης Τελικού Χρήστη.
ε. Δωρεάν λογισμικό. Με την επιφύλαξη των όρων και των προϋποθέσεων της παρούσας Άδειας Χρήσης Τελικού Χρήστη, το σύνολο ή μέρος του Προϊόντος Λογισμικού που δεν αποτελεί αποκλειστική ιδιοκτησία της HP ή το λογισμικό που παρέχεται με δημόσια άδεια χρήσης από τρίτους («Δωρεάν Λογισμικό») σας παραχωρείται σύμφωνα με τους όρους και τις προϋποθέσεις της άδειας χρήσης που συνοδεύει αυτό το Δωρεάν Λογισμικό, είτε με τη μορφή ξεχωριστής συμφωνίας, είτε με τη μορφή άδειας shrink wrap ή όρων ηλεκτρονικής άδειας χρήσης που έγιναν αποδεκτοί κατά το χρόνο λήψης. Η εκ μέρους σας χρήση του Δωρεάν Λογισμικού διέπεται εξ ολοκλήρου από τους όρους και τις προϋποθέσεις της σχετικής άδειας χρήσης.
στ. Λύση Ανάκτησης. Οποιαδήποτε λύση ανάκτησης λογισμικού που παρέχεται με το Προϊόν HP ή για αυτό το προϊόν, είτε αυτή είναι αποθηκευμένη στο σκληρό δίσκο, είτε πρόκειται για λύση ανάκτησης σε εξωτερικά πολυμέσα (π.χ. CD ή DVD) ή ισοδύναμη λύση, μπορεί να χρησιμοποιηθεί μόνο για την επαναφορά του σκληρού δίσκου του Προϊόντος HP μαζί το οποίο, ή για το οποίο, αγοράστηκε αρχικά η λύση ανάκτησης. Η χρήση οποιουδήποτε λογισμικού λειτουργικού συστήματος της Microsoft που περιέχεται σε μια τέτοια λύση ανάκτησης διέπεται από την Άδεια Χρήσης της Microsoft.
2. ΑΝΑΒΑΘΜΙΣΕΙΣ. Για να χρησιμοποιήσετε ένα Προϊόν Λογισμικού που χαρακτηρίζεται ως αναβάθμιση, πρέπει να διαθέτετε άδεια χρήσης για το αρχικό Προϊόν Λογισμικού, το οποίο η ΗΡ κρίνει κατάλληλο για αναβάθμιση. Μετά την αναβάθμιση, δεν μπορείτε πλέον να χρησιμοποιήσετε το αρχικό Προϊόν Λογισμικού, το οποίο αποτέλεσε τη βάση για το δικαίωμα αναβάθμισης ως ένα ξεχωριστό Προϊόν Λογισμικού.
3. ΠΡΟΣΘΕΤΟ ΛΟΓΙΣΜΙΚΟ. Η παρούσα Άδεια Χρήσης Τελικού Χρήστη ισχύει και για τις ενημερώσεις ή τα συμπληρωματικά προγράμματα για το αρχικό Προϊόν Λογισμικού που παρασχέθηκε από την HP, εκτός εάν η HP παράσχει άλλους όρους μαζί με την ενημέρωση ή το συμπληρωματικό πρόγραμμα. Σε περίπτωση σύγκρουσης μεταξύ τέτοιων όρων, υπερισχύουν οι υπόλοιποι όροι.
4. ΜΕΤΑΒΙΒΑΣΗ.
α. Τρίτο Μέρος. Ο αρχικός χρήστης του Προϊόντος Λογισμικού έχει δικαίωμα να μεταβιβάσει άπαξ το Προϊόν Λογισμικού σε άλλον τελικό χρήστη. Η μεταβίβαση πρέπει να περιλαμβάνει όλα τα επιμέρους στοιχεία, τα μέσα, το έντυπο υλικό, την παρούσα Άδεια Χρήσης και, εάν υπάρχει, το Πιστοποιητικό Αυθεντικότητας. Η μεταβίβαση δεν επιτρέπεται να είναι έμμεση, π.χ. με τη μορφή παρακαταθήκης. Πριν από τη μεταβίβαση, ο τελικός χρήστης που θα παραλάβει το μεταβιβαζόμενο προϊόν πρέπει να συμφωνήσει με όλους τους όρους της Άδειας Χρήσης Τελικού Χρήστη. Με τη μεταβίβαση του Προϊόντος Λογισμικού, η δική σας άδεια χρήσης αυτομάτως παύει να ισχύει.
β. Περιορισμοί. Δεν επιτρέπεται η ενοικίαση, η μίσθωση ή ο δανεισμός του Προϊόντος Λογισμικού ή η χρήση του για εμπορική χρονομεριστική μίσθωση ή επαγγελματική χρήση. Δεν επιτρέπεται η παραχώρηση, εκχώρηση ή μεταβίβαση της άδειας χρήσης ή του Προϊόντος Λογισμικού, παρά μόνο σύμφωνα με όσα προβλέπονται ρητά στην παρούσα Άδεια Χρήσης Τελικού Χρήστη.
5. ΔΙΚΑΙΩΜΑΤΑ ΚΥΡΙΟΤΗΤΑΣ. Όλα τα δικαιώματα πνευματικής ιδιοκτησίας επί του Προϊόντος λογισμικού και της τεκμηρίωσης χρήστη ανήκουν στην HP ή τους προμηθευτές της και προστατεύονται από το νόμο, συμπεριλαμβανομένων ενδεικτικά των νόμων περί προστασίας των πνευματικών δικαιωμάτων, εμπορικών μυστικών και εμπορικών σημάτων που ισχύουν στις Η.Π.Α., καθώς επίσης και άλλων νόμων και κανόνων διεθνών συνθηκών. Δεν επιτρέπεται η αφαίρεση οποιουδήποτε αναγνωριστικού προϊόντος, σημείωσης πνευματικών δικαιωμάτων ή περιορισμών ιδιοκτησίας από το Προϊόν Λογισμικού.
6. ΠΕΡΙΟΡΙΣΜΟΣ ΓΙΑ ΤΗΝ ΑΝΑΣΤΡΟΦΗ ΜΗΧΑΝΙΚΗ. Δεν επιτρέπεται η ανάστροφη μηχανική, η ανακατασκευή του πηγαίου ή αντικειμενικού κώδικα του Προϊόντος Λογισμικού, παρά μόνο στο βαθμό που το δικαίωμα αυτό υπαγορεύεται από ισχύοντες νόμους κατά παρέκκλιση αυτού του περιορισμού ή προβλέπεται ρητά στην παρούσα Άδεια Χρήσης Τελικού Χρήστη.
7. ΔΙΑΡΚΕΙΑ. Η παρούσα Άδεια Χρήσης Τελικού Χρήστη παραμένει σε ισχύ μέχρι τη στιγμή που θα λήξει ή θα απορριφθεί. Η παρούσα Άδεια Χρήσης Τελικού Χρήστη θα λήξει επίσης εάν πληρούνται οι προϋποθέσεις που ορίζονται σε άλλο σημείο της ή εάν δεν συμμορφώνεστε με οποιονδήποτε όρο ή προϋπόθεση αυτής.
8. ΣΗΜΕΙΩΣΗ ΓΙΑ ΤΗ ΣΥΛΛΟΓΗ ΔΕΔΟΜΕΝΩΝ. Η HP και οι θυγατρικές της μπορούν να συλλέγουν, συνδυάζουν και να χρησιμοποιούν τη συσκευή και τις μεμονωμένες πληροφορίες χρήστη που παρέχετε σε σχέση με τις υπηρεσίες υποστήριξης που σχετίζονται με το Προϊόν Λογισμικού. Η HP δεν θα χρησιμοποιήσει αυτές τις πληροφορίες για να την παροχή πληροφοριών στην αγορά χωρίς τη συναίνεσή σας. Μάθετε περισσότερα σχετικά με τις πρακτικές συλλογής δεδομένων της HP στον ιστότοπο www.hp.com/go/privacy.
9. ΔΗΛΩΣΗ ΠΕΡΙ ΜΗ ΠΑΡΟΧΗΣ ΕΓΓΥΗΣΕΩΝ. ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, Η HP ΚΑΙ ΟΙ ΠΡΟΜΗΘΕΥΤΕΣ ΤΗΣ ΠΑΡΕΧΟΥΝ ΤΟ ΠΡΟΪΟΝ ΛΟΓΙΣΜΙΚΟΥ «ΩΣ ΕΧΕΙ» ΚΑΙ ΜΕ ΟΛΑ ΤΑ ΣΦΑΛΜΑΤΑ, ΚΑΙ ΔΙΑ ΤΟΥ ΠΑΡΟΝΤΟΣ ΑΠΟΠΟΙΕΙΤΑΙ ΟΛΕΣ ΤΙΣ ΛΟΙΠΕΣ ΕΓΓΥΗΣΕΙΣ, ΚΑΘΗΚΟΝΤΑ ΚΑΙ ΠΡΟΫΠΟΘΕΣΕΙΣ, ΕΙΤΕ ΡΗΤΑ, ΣΙΩΠΗΡΑ Ή ΝΟΜΙΜΑ, ΠΟΥ ΠΕΡΙΛΑΜΒΑΝΟΥΝ, ΕΝΔΕΙΚΤΙΚΑ, ΕΓΓΥΗΣΕΙΣ: (i) ΚΑΤΑΛΛΗΛΟΤΗΤΑΣ ΓΙΑ ΕΝΑ ΣΥΓΚΕΚΡΙΜΕΝΟ ΣΚΟΠΟ, (ii) ΕΜΠΟΡΕΥΣΙΜΟΤΗΤΑΣ, (iii) ΤΙΤΛΟΥ, (iv) ΜΗ ΠΑΡΑΠΟΙΗΣΗΣ, (v) ΟΤΙ ΤΟ ΠΡΟΪΟΝ ΛΟΓΙΣΜΙΚΟΥ ΘΑ ΛΕΙΤΟΥΡΓΕΙ ΜΕ ΑΝΑΛΩΣΙΜΑ Ή ΕΞΑΡΤΗΜΑΤΑ ΠΟΥ ΔΕΝ ΕΙΝΑΙ ΤΗΣ HP, ΚΑΙ (vi) ΕΛΛΕΙΨΕΙΣ ΙΩΝ ΑΝΑΦΟΡΙΚΑ ΜΕ ΤΟ ΠΡΟΪΟΝ ΛΟΓΙΣΜΙΚΟΥ. Ορισμένες πολιτείες/δικαιοδοσίες δεν επιτρέπουν την εξαίρεση σιωπηρών εγγυήσεων ή περιορισμών στη διάρκεια των σιωπηρών εγγυήσεων οπότε η παραπάνω δήλωση ενδέχεται να μην ισχύει συνολικά σε σε εσάς.
10. ΠΕΡΙΟΡΙΣΜΟΣ ΕΥΘΥΝΗΣ. Με την επιφύλαξη της ισχύουσας νομοθεσίας, παρά τις ζημίες που μπορεί να υποστείτε, η συνολική ευθύνη της ΗΡ και των προμηθευτών της βάσει οποιασδήποτε διάταξης της παρούσας Άδειας χρήσης τελικού χρήστη, και το αποκλειστικό μέσο αποκατάστασης που έχετε στη διάθεσή σας για όλα τα παραπάνω, περιορίζεται στο ποσό που έχετε καταβάλλει ξεχωριστά για το Προϊόν λογισμικού ή στο ποσό των 5,00 δολαρίων Η.Π.Α, όποιο από τα δύο είναι μεγαλύτερο. ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, ΣΕ ΚΑΘΕ ΠΕΡΙΠΤΩΣΗ Η HP Ή ΟΙ ΠΡΟΜΗΘΕΥΤΕΣ ΤΗΣ ΔΕΝ ΕΥΘΥΝΟΝΤΑΙ ΓΙΑ (Α) ΑΠΩΛΕΙΑ ΚΕΡΔΩΝ, ΕΠΑΓΓΕΛΜΑΤΙΚΩΝ, ΕΙΣΟΔΗΜΑΤΙΚΩΝ, ΠΡΟΒΛΕΠΟΜΕΝΩΝ ΕΞΟΙΚΟΝΟΜΗΣΕΩΝ, ΥΠΕΡΑΞΙΑΣ, ΔΕΟΜΕΝΩΝ, Ή ΣΥΜΒΟΛΑΙΩΝ, (Β) ΟΠΟΙΟΥΔΗΠΟΤΕ ΕΙΔΟΥΣ ΕΙΔΙΚΗΣ, ΑΠΟΘΕΤΙΚΗΣ, ΕΜΜΕΣΗΣ Ή ΣΥΝΑΚΟΛΟΥΘΗΣ ΖΗΜΙΑΣ, (Γ) ΔΙΑΚΟΠΗΣ ΕΡΓΑΣΙΩΝ, (Δ) ΤΡΑΥΜΑΤΙΣΜΟΥ Ή (Ε) ΑΠΩΛΕΙΑΣ ΤΟΥ ΑΠΟΡΡΗΤΟΥ, ΠΟΥ ΠΡΟΚΥΠΤΟΥΝ ΑΠΟ Ή ΜΕ ΟΠΟΙΟΝΔΗΠΟΤΕ ΤΡΟΠΟ ΠΟΥ ΣΧΕΤΙΖΕΤΑΙ ΜΕ ΤΗ ΧΡΗΣΗ Ή ΤΗΝ ΑΔΥΝΑΜΙΑ ΧΡΗΣΗΣ ΤΟΥ ΠΡΟΪΟΝΤΟΣ ΛΟΓΙΣΜΙΚΟΥ Ή ΣΕ ΣΧΕΣΗ ΜΕ ΟΠΟΙΑΔΗΠΟΤΕ ΑΛΛΗ ΔΙΑΤΑΞΗ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΤΕΛΙΚΟΥ ΧΡΗΣΤΗ, ΑΚΟΜΑ ΚΑΙ ΑΝ Η HP Ή ΟΠΟΙΟΣΔΗΠΟΤΕ ΠΡΟΜΗΘΕΥΤΗΣ ΕΧΕΙ ΕΝΗΜΕΡΩΘΕΙ ΓΙΑ ΤΟ ΕΝΔΕΧΟΜΕΝΟ ΤΕΤΟΙΩΝ ΖΗΜΙΩΝ ΚΑΙ ΑΚΟΜΑ ΚΙ ΑΝ ΤΟ ΕΝΔΙΚΟ ΜΕΣΟ ΑΠΟΤΥΧΕΙ ΣΤΟ ΒΑΣΙΚΟ ΣΚΟΠΟ ΤΟΥ. Σε κάποιες πολιτείες/δικαιοδοσίες δεν επιτρέπεται η εξαίρεση ή ο περιορισμός των παρεπόμενων, επακόλουθων, ευθύνης προϊόντος ή συγκεκριμένων άμεσων ζημιών, επομένως ο παραπάνω περιορισμός ή αποκλεισμός ενδέχεται να μην ισχύει στη δική σας περίπτωση.
11. ΠΕΛΑΤΕΣ ΣΤΗΝ ΕΠΙΚΡΑΤΕΙΑ ΤΗΣ ΚΥΒΕΡΝΗΣΗΣ ΤΩΝ Η.Π.Α. Σύμφωνα με τα FAR 12.211 και 12.212, το Εμπορικό Λογισμικό Υπολογιστών, η Τεκμηρίωση Λογισμικού Ηλεκτρονικών Υπολογιστών και τα Τεχνικά Δεδομένα για Εμπορικά Αντικείμενα έχουν εκχωρηθεί με άδεια στην κυβέρνηση των Η.Π.Α. βάσει της τυπικής εμπορικής άδειας της HP.
12. ΣΥΜΜΟΡΦΩΣΗ ΜΕ ΤΟΥΣ ΝΟΜΟΥΣ ΠΕΡΙ ΕΞΑΓΩΓΩΝ. Πρέπει να συμμορφώνεστε με όλους τους νόμους και κανονισμούς των Ηνωμένων Πολιτειών και άλλων χωρών («Νομοθεσία περί Εξαγωγών») ώστε να διασφαλίζεται ότι το Προϊόν Λογισμικού (1) δεν εξάγεται, άμεσα ή έμμεσα, κατά παράβαση της Νομοθεσίας περί Εξαγωγών, και (2) δεν χρησιμοποιείται για κανένα σκοπό που απαγορεύεται από τη Νομοθεσία περί Εξαγωγών, συμπεριλαμβανομένης, ενδεικτικά, της διάδοσης πυρηνικών όπλων.
13. ΔΥΝΑΤΟΤΗΤΑ ΚΑΙ ΑΡΜΟΔΙΟΤΗΤΑ ΣΥΝΑΨΗΣ ΣΥΜΒΑΣΗΣ. Δηλώνετε ότι είστε στη νόμιμη ηλικία ενηλικίωσης που ισχύει στην πολιτεία ή τη χώρα διαμονής σας και, εάν ισχύει στην περίπτωσή σας, ότι είστε εξουσιοδοτημένος από τον εργοδότη σας να συνάψετε την παρούσα σύμβαση.
14. ΕΦΑΡΜΟΣΤΕΟ ΔΙΚΑΙΟ. Εάν το Προϊόν Λογισμικού παρέχεται ως μέρος ενός Προϊόντος HP, η παρούσα Άδεια Χρήσης Τελικού Χρήστη διέπεται από τη νομοθεσία της χώρας, πολιτείας ή επικράτειας όπου αγοράστηκε το Προϊόν HP. Εάν το Προϊόν Λογισμικού παραχωρείται σε εσάς ως αυτόνομο προϊόν, η παρούσα Άδεια Χρήσης Τελικού Χρήστη διέπεται από τη νομοθεσία της Πολιτείας της Καλιφόρνια, Η.Π.Α.
15. ΣΥΝΟΛΙΚΗ ΣΥΜΦΩΝΙΑ. Η παρούσα Άδεια Χρήσης Τελικού Χρήστη (συμπεριλαμβανομένων όλων των προσθηκών και των τροποποιήσεων αυτής που περιλαμβάνονται στο Προϊόν HP) συνιστά την πλήρη συμφωνία ανάμεσα σε εσάς και την HP όσον αφορά το Προϊόν Λογισμικού και υπερισχύει έναντι όλων των προηγούμενων ή ταυτόχρονων προφορικών ή γραπτών συζητήσεων, προτάσεων και δηλώσεων σχετικά με το Προϊόν Λογισμικού ή οποιοδήποτε άλλο ζήτημα που καλύπτεται από την παρούσα Άδεια Χρήσης Τελικού Χρήστη. Στο βαθμό που οι όροι οποιασδήποτε πολιτικής ή προγράμματος της HP για υπηρεσίες υποστήριξης έρχονται σε διένεξη με τους όρους της παρούσας Άδειας χρήσης τελικού χρήστη, θα υπερισχύσουν οι όροι της παρούσας Άδειας χρήσης τελικού χρήστη. Σε περίπτωση που οποιοσδήποτε όρος, προϋπόθεση ή διάταξη της παρούσας Άδειας Χρήσης Τελικού Χρήστη θεωρηθεί άκυρη ή ανεφάρμοστη για οποιοδήποτε μέρος ή περίσταση, η απόφαση αυτή δεν επηρεάζει την εγκυρότητα και την εκτελεστότητα των υπόλοιπων όρων, προϋποθέσεων και διατάξεων της παρούσας Άδειας Χρήσης Τελικού Χρήστη.
16. ΔΙΚΑΙΩΜΑΤΑ ΚΑΤΑΝΑΛΩΤΗ. Οι καταναλωτές σε ορισμένες χώρες ή πολιτείες ή επικράτειες ενδέχεται να έχουν το όφελος ορισμένων νόμιμων δικαιωμάτων, ένδικων μέσων, τοπικών ρυθμίσεων και περιορισμών βάσει της νομοθεσίας για τους καταναλωτές, για τους οποίους η ευθύνη της HP δεν μπορεί νόμιμα να αποκλειστεί ή να περιοριστεί. Ανεξάρτητα από οποιαδήποτε παρέκκλιση σε αυτήν την Άδεια Χρήσης Τελικού Χρήστη, εάν αποκτήσατε το προϊόν HP ή αδειοδοτήσατε το Προϊόν Λογισμικού ως καταναλωτής κατά την έννοια της σχετικής νομοθεσίας για τους καταναλωτές στη χώρα, το κράτος ή την επικράτειά σας, οι διατάξεις αυτής της Άδειας Χρήσης Τελικού Χρήστη (συμπεριλαμβανομένων των αποποιήσεων εγγυήσεων, περιορισμών και αποκλεισμού της ευθύνης) πρέπει να διαβάζονται σύμφωνα με την ισχύουσα νομοθεσία και να ισχύουν μόνο στο μέγιστο βαθμό που επιτρέπεται από την εν λόγω ισχύουσα νομοθεσία. Για παράδειγμα:
ΑΥΣΤΡΑΛΙΑ: Εάν έχετε αποκτήσει το Προϊόν λογισμικού ως καταναλωτής κατά την έννοια του «Αυστραλιανού Νόμου Καταναλωτών» σύμφωνα με το Νόμο περί Ανταγωνισμού και Κατανάλωσης της Αυστραλίας του 2010 (Cth), τότε παρά οποιαδήποτε άλλη διάταξη αυτής της Άδειας Χρήσης Τελικού Χρήστη:
(1) Το Προϊόν Λογισμικού παρέχεται με εγγυήσεις που δε μπορούν να εξαιρεθούν σύμφωνα με τη νομοθεσία των Καταναλωτών της Αυστραλίας, συμπεριλαμβανομένων των αγαθών που θα είναι αποδεκτής ποιότητας και οι υπηρεσίες θα παρέχονται με τη δέουσα δεξιότητα και μέριμνα. Σε περίπτωση που η HP δεν συμμορφώνεται με την εν λόγω εγγύηση καταναλωτή, η ευθύνη της HP ή των εκχωρητών άδειας της HP περιορίζεται στα εξής:
(A) σε σχέση με την παροχή υπηρεσιών εγγύησης και υποστήριξης για το Προϊόν Λογισμικού, σε ένα ή περισσότερα από τα ακόλουθα (κατά τη διακριτική ευχέρεια της HP): (i) την παροχή των υπηρεσιών εκ νέου, ή (ii) την καταβολή των εξόδων για την παροχή των υπηρεσιών εκ νέου, και
(Β) σε σχέση με την παροχή του Προϊόντος Λογισμικού σε οποιοδήποτε από τα παρακάτω (κατά τη διακριτική ευχέρεια της HP): (i) την αντικατάσταση του Προϊόντος Λογισμικού ή την προμήθεια αντίστοιχου λογισμικού, (ii) την επισκευή του Προϊόντος Λογισμικού, (iii) την καταβολή των εξόδων αντικατάστασης του Προϊόντος Λογισμικού ή απόκτησης αντίστοιχου λογισμικού, ή (iv) την καταβολή των εξόδων για την επισκευή του Προϊόντος Λογισμικού, και
(Γ) τη λήψη οποιουδήποτε άλλου μέτρου, στο μέγιστο βαθμό που επιτρέπεται από τη νομοθεσία.
(2) Τίποτα από αυτά που περιλαμβάνονται στην παρούσα Άδεια Χρήσης Τελικού Χρήστη δεν αποκλείουν, περιορίζουν ή τροποποιούν οποιοδήποτε δικαίωμα ή αποζημίωση, ή οποιαδήποτε εγγύηση, ασφάλεια ή άλλη διάρκεια ή προϋπόθεση που επιβάλλεται από το Νόμο Καταναλωτών της Αυστραλίας και δεν είναι δυνατό να εξαιρείται ή να περιορίζεται από το νόμο, και
(3) Τα πλεονεκτήματα που σας παρέχονται από τις εγγυήσεις της παρούσας Άδειας Χρήσης Τελικού Χρήστη είναι επιπλέον των άλλων δικαιωμάτων και ενδίκων μέσων που σας παρέχονται βάσει της ισχύουσας νομοθεσίας σε σχέση με τα αγαθά ή τις υπηρεσίες για τα οποία ισχύει η εγγύηση.
Εάν πιστεύετε ότι έχετε το δικαίωμα να λάβετε οποιαδήποτε εγγύηση στα πλαίσια της παρούσας Άδειας Χρήσης Τελικού Χρήστη ή κάποιας από τα παραπάνω ένδικα μέσα, επικοινωνήστε με την HP στη διεύθυνση:
HP PPS Australia Pty Ltd
353 Burwood Hwy
Forest Hill
VIC 3131
Αυστραλία
Για την έναρξη αιτήματος υποστήριξης ή αξίωσης εγγύησης, καλέστε στο 13 10 47 (στην Αυστραλία) ή στο +61 2 8278 1039 (εάν καλείτε στο εξωτερικό) ή επισκεφτείτε τη διεύθυνση www.hp.com.au και επιλέξτε «Εξυπηρέτηση Πελατών» για την πιο πρόσφατη λίστα αριθμών τηλεφωνικής υποστήριξης.
ΝΕΑ ΖΗΛΑΝΔΙΑ: Εάν αγοράζετε αγαθά για προσωπική ή οικιακή χρήση ή κατανάλωση και όχι για επαγγελματικούς σκοπούς ως καταναλωτής στη Νέα Ζηλανδία,έχετε το δικαίωμα επισκευής, αντικατάστασης ή επιστροφής χρημάτων σε περίπτωση βλάβης, καθώς και για άλλες εύλογα προβλεπόμενες απώλειες ή ζημιές λόγω της βλάβης.
© Copyright 2015, 2021 HP Development Company, L.P.
Οι πληροφορίες που περιέχονται στο παρόν υπόκεινται σε αλλαγές χωρίς προειδοποίηση. Οι μοναδικές εγγυήσεις για τα προϊόντα και τις υπηρεσίες της HP είναι αυτές που ορίζονται στις ρητές δηλώσεις εγγύησης που συνοδεύουν αυτά τα προϊόντα και τις υπηρεσίες. Τίποτα από όσα αναφέρονται στο παρόν δεν πρέπει να ερμηνευτεί ως πρόσθετη εγγύηση. Η HP δεν ευθύνεται για τεχνικά ή συντακτικά λάθη ή παραλείψεις του παρόντος.
Τρίτη Έκδοση: Ιούνιος 2021
Πρώτη Έκδοση: Αύγουστος 2015
Αριθμός Εγγράφου: 817678-153